title: Eaten Back to Life

text: Remasteroitu versio albumista sisältää videon "Born in a Casket (live)".


title: Butchered at Birth

text: Butchered at Birth on Cannibal Corpsen toinen studioalbumi. Metal Blade Records julkaisi sen vuonna 1991. Albumi oli kielletty Saksassa (sensuroituja versioita oli saatavilla, mutta kielto kumottiin kesäkuussa 2006) ja muissa maissa väkivaltaisen kannen takia.


title: Butchered at Birth

text: CD:n 5. kappale Covered With Sores kuuluu lähes poikkeuksetta jokaiseen bändin keikkasettiin.


title: Butchered at Birth

text: Remasteroitu versio sisältää myös videon Covered With Sores (live).


title: Siltasaarelaiset

text: Siltasaarelaiset oli Suomen Sosialidemokraattisessa Puolueessa (SDP) 1900-luvun alussa vaikuttanut vasemmistolainen luokkataistelua korostanut suuntaus. Ryhmän alkuperäinen keskushenkilö oli Työmies-lehden päätoimittaja Edvard Valpas, joka tunnettiin myös lempinimellä ""Siltasaaren paavi"", sillä lehden toimitus sijaitsi Helsingin Siltasaaressa. Siltasaarelaisiin liittyivät monet vuoden 1905 suurlakon myötä työväenliikkeeseen tulleista niin sanotuista marraskuun sosialisteista, muun muassa Otto-Wille Kuusinen, Yrjö Sirola, Kullervo Manner ja Edvard Gylling. Ryhmään on laskettu kuuluviksi myös muun muassa Adolf Taimi ja Eero Haapalainen.


title: Siltasaarelaiset

text: Siltasaarelaisten ryhmä oli keskeisissä asemissa SDP:n johdossa erityisesti vuonna 1917 ja he vaikuttivat merkittävästi Suomen sisällissotaan johtaneeseen kehitykseen sekä kohosivat sodan aikana Suomen kansanvaltuuskunnan johtoon. Valpas tosin ei halunnut enää tällöin seurata entisiä oppilaitaan. Sodan jälkeen monet siltasaarelaiset sosiaalidemokraatit jättivät SDP:n ja perustivat Suomen Kommunistisen Puolueen.


title: Hello

text: Hello voi viitata ainakin seuraaviin:


title: Scuderia Toro Rosso STR2

text: Scuderia Toro Rosso STR2 on Formula 1 -auto, jota Toro Rosso -talli käytti kaudella 2007. Auto julkistettiin 13. helmikuuta 2007 Barcelonassa. Kilpakuljettajina toimivat italialainen Vitantonio Liuzzi ja yhdysvaltalainen Scott Speed. Speed kuitenkin sai potkut tallista Euroopan GP:n jälkeen. Hänet korvasi BMW Sauberilla debyyttinsä Yhdysvaltain GP:ssä tehnyt saksalainen Sebastian Vettel.


title: Scuderia Toro Rosso STR2

text: Spyker-talli protestoi Malesian GP:n yhteydessä Toro Rosson STR2-autoa, koska auto muistuttaa heidän mielestään liikaa Red Bullin autoa. Protesti kuitenkin hylättiin, koska FIA:n katsastajat katsoivat asian olevan päätäntävaltansa ulottumattomissa.


title: Scuderia Toro Rosso STR2

text: Kiistaa herättänyt pykälä siitä, että talli ei saa ostaa runkoa toiselta osanottajalta, ei ole F1:n säännöissä vaan tallien ja FIA:n välisessä Concorde-sopimuksessa.


title: Työtodistus

text: Työtodistus on työsuhteen päättyessä työntekijälle annettava työsuhteesta todistus, joka sisältää vähintään työnantajan ja työntekijän nimen, työsuhteen alku- ja loppuajan. Lisäksi siinä on työnantajan edustajan allekirjoitus sekä mahdolliset leimat.


title: Työtodistus

text: Työnantaja ei voi kieltäytyä antamasta työtodistusta, ja hänet voidaat velvoittaa siihen sakon uhalla, mutta velvollisuus koskee vain suppeasisältöistä todistusta. Työntekijän pyytämättä siihen ei saa merkitä arvolauseita eli työsuhteen päättymisen syyn tai arvion työntekijän työtaidosta tai käytöksestä. Rangaistavaksi merkintä tulee kuitenkin vain, jos se on sisällöltään negatiivinen, vaikka se pitäisi paikkansa.


title: Työtodistus

text: Työtodistukseen voidaan sisällyttää työntekijän pyynnöstä myös työsuhteen päättymisen syy (esimerkiksi tuotannollis-taloudelliset syyt) sekä arviointiosio, johon työnantaja arvioi työntekijän käytöstä ja työtaitoa. Arvioinnin sisältävää todistusta kutsutaan laajaksi työtodistukseksi.


title: Työtodistus

text: Työnantaja on velvollinen antamaan työntekijälle työtodistuksen myös työsuhteen päättymisen jälkeen 10 vuoden ajan. Laajaa työtodistusta ei kuitenkaan tarvitse enää 5 vuoden jälkeen antaa ellei työnantaja itse niin halua.


title: Työtodistus

text: Työnantajalla ei ole velvollisuutta antaa työtodistusta työsuhteen jatkuessa eli niin sanottu "välitodistusta", vaan vasta työsuhteen päättyessä.


title: Työtodistus

text: Todistukseen ei saa merkitä työtodistukseen poissaoloja tai perhevapaita eikä äitiyslomaa.


title: Työtodistus

text: Työtodistusta yleensä tarvitaan haettaessa seuraavaa työpaikkaa tai todistaakseen olevansa työtön esimerkiksi työ- ja elinkeinotoimistossa. Työtodistusmalleja löytyy muun muassa eri tekstinkäsittelyohjelmien asiakirjamalleista sekä internetpalveluista.


title: Hans Fischer

text: Hans Fischer (27. heinäkuuta 1881 Frankfurt am Main – 31. maaliskuuta 1945 München) oli saksalainen kemisti. Hän sai Nobelin kemianpalkinnon vuonna 1930 klorofyllin tutkimisesta ja verihiukkasten kuten bilirubiinin ja hemiryhmän sisältävien yhdisteiden synteesistä.


title: Hans Fischer

text: Fischer opiskeli lääketiedettä sekä kemiaa ensin Lausannen yliopistossa ja myöhemmin Marburgissa. Hän valmistui vuonna 1904, ja vuonna 1908 hänestä tuli lääketieteen tohtori.


title: Hans Fischer

text: Aluksi Fischer työskenteli Münchenissä, josta siirtyi opiskelemaan Emil Fischerin johdolla kemiaa. Myöhemmin hän opetti lääketiedettä ja fysiologiaa Münchenissä. Vuonna 1916 hän siirtyi Innsbruckin yliopistoon lääketieteellisen kemian professoriksi. Innsbruckista hän siirtyi Wieniin 1918. Vuodesta 1921 aina kuolemaansa saakka hän toimi orgaanisen kemian professorina Münchenin Technische Hochschulessa.


title: Hans Fischer

text: Fischerin tärkeimmät tieteelliset työt koskivat veren ja sapen pigmenttejä, lehtivihreää sekä pyrrolia, yhdistettä, joka on näiden pigmenttien pohjana.


title: Hans Fischer

text: Fischer meni naimisiin Wiltrud Haufen kanssa vuonna 1935. Fischer teki itsemurhan 31. maaliskuuta 1945, kun hänen työnsä ja instituuttinsa tuhoutuivat Münchenissä toisen maailmansodan viimeisinä päivinä.


title: Ketolanperän koulu

text: Ketolanperän koulu on Kempeleen kunnassa, Ketolanperän kylässä sijaitseva peruskoulu. Peruskoulu sijaitsee noin 6 kilometriä kunnan keskustaajamasta kaakkoon, Tyrnävän Murtoon johtavan Ketolanperäntien ja Rajakorvelle johtavan Luonungintien risteyksessä. Koulu toimii myös kylän "keskuksena".


title: Ketolanperän koulu

text: Koulussa opiskelee 77 oppilasta ja opettajia on 6 (lukuvuosi 2015–2016). Koulun rehtorina toimii Päivi Mertaniemi.


title: Ketolanperän koulu

text: 1930-luvulla Ylikylän kansakoulun oppilasmäärien kasvatessa Ketolanperälle rakennettavan kansakoulun perustamisuunnitelma otettiin esille, mutta lykättiin aina vuoteen 1936 asti. Ennen kuin kouluhallitus ehti ottaa kantaa kunnanvaltuuston päätökseen, ryhdyttiin koulun rakentamista kunnassa kiirehtimään. Päätös koulun rakentamisesta syntyi vuoden 1937 alussa ilman viiveitä. Koulun paikaksi valittiin Murron ja Luonunginteiden risteys, jossa sijaitsee myös nykyinenkin peruskoulu. Koulu avattiin syksyllä 1938.


title: Kirkonkylän yhtenäiskoulu

text: Kirkonkylän yhtenäiskoulu on Kempeleen koulukeskuksessa sijaitseva peruskoulu. Koulu muodostettiin vuonna 2013, kun Kirkonkylän koulu ja Kempeleen yläaste yhdistyivät samaksi yksiköksi.


title: Kirkonkylän yhtenäiskoulu

text: Koulussa on oppilaita 940, ja henkilökuntaa 96. Koulun rehtorina toimii Eero Siika-aho, ja verkostorehtorina Jukka Ojala.


title: Kirkonkylän yhtenäiskoulu

text: Yhtenäiskoulu koostuu kolmesta eri rakennuksesta, jotka sijaitsevat samassa ympäristössä. Koulun yhteydessä toimii myös esipäiväkoti. Koulun välittömässä läheisyydessä sijaitsevat myös lukio, Kempelehalli sekä Kempeleen sivukirjasto Tietotori.


title: Kirkonkylän yhtenäiskoulu

text: Kirkonkylän koulu aloitti toimintansa kansakouluna vuonna 1882, joka toimi vuoteen 1884 asti kirkon lähellä sijaitsevassa Junttilan talossa. Talossa oleva pirtti ei vastannut kaikin puolin luokkahuoneella asetettuja vaatimuksia. Suurin ongelma oli tilanpuute; oppilasmäärä kohosi lyhyessä ajassa yli 40:n.


title: Kirkonkylän yhtenäiskoulu

text: Senaatti myönsi elokuussa 1882 kansakoulun rakentamishankkeelle 600 markan avustuksen. Rakennuspiirrustukset hyväksyttiin seuraavana keväänä, jolloin päätettiin samalla pystyttää rakennuksen kehä. Rakennustyöt eivät sujuneet suunnitelmien mukaan; lokakuussa 1883 pidetyssä kuntakokouksessa päätettiin kansakoulun johtokunnan esityksestä vuokrata koulun paikaksi niin sanottu Junttilan kenttä Oulunsaloon johtavan kylätien ja Rantamaantien risteyksestä. Rakennusohjelman mukaan koulun oli oltava vesikattovaiheessa seuraavan kesän aikana. Ensimmäinen koulutalo oli luokkahuoneen sisältä valmis syksyllä 1884. Vuosi myöhemmin taloon valmistui pieni opettajan asunto luokkahuoneen jatkoksi.


title: Kirkonkylän yhtenäiskoulu

text: Koulun laajentaminen tuli ajankohtaiseksi käsitöiden opetuksen aloittamisen jälkeen. Aluksi luokkahuone jaettiin kahteen osaan: toisessa päässä pidettiin varsinaista opetusta ja toisessa harrastettiin käsitöitä. Järjestelmä oli varsin hankala, ja niin siitä Oulun piirin kansakoulutarkastajan kehoituksesta nopeasti luovuttiin. Vuonna 1889 kuntakokouksessa päätettiin suorituttaa koulun laajennus. Näissä tiloissa Kempeleen Kirkonkylän Yläkansakoulu toimi 1920-luvulle saakka. Opetustilat pidettiin kelvollisessa kunnossa, mutta tarve uusiin laajennuksiin syntyi vasta itsenäisyyden ajan alussa, jolloin Kirkonkylän koulupiirin oppilasmäärä kasvoi huomattavasti. Vuonna 1908 Kempeleeseen rakennettiin uusi koulu Ylikylään, joka luonnollisesti vähensi oppilaspainetta Kirkonkylällä.


title: Kirkonkylän yhtenäiskoulu

text: Kirkonkylän kansakouluun tehtiin suurempi laajennus vuonna 1936, jolloin rakennettiin kaksi uutta luokkahuonetta, koulukeittola, käytävä ja erillisen sisäänkäynnin käsittävä lisärakennus. Vuonna 1952 koulun johtokunta vaati koulurakennuksen laajennusta, ja muutaman vuoden päästä laajennus valmistui. Samalla myös kunnostettiin vanhat luokkahuoneet.


title: Kirkonkylän yhtenäiskoulu

text: Peruskoulujärjestelmään siirryttiin Kirkonkylän koululla vuonna 1974. Vuonna 1980 valmistui uusi tilavampi koulurakennus vanhan koulurakennuksen rinnalle. Vuonna 2003 vanha koulurakennus asetettiin käyttökieltoon homeongelmien vuoksi. Muutama vuosi myöhemmin tilalle rakennettiin uusi koulurakennus, jonka yhteydessä toimii myös vuonna 2005 toimintansa aloittanut Kirkonkylän esipäiväkoti.


title: Kirkonkylän yhtenäiskoulu

text: Kempeleen yläaste aloitti toiminnan vuonna 1974. Vuosina 1974–1976 yläaste toimi Ylikylän entisessä keski- ja kansalaiskoulussa sekä osittain myös Kempeleen pappilassa ja urheiluseura Pyrinnön majalla. Yläasterakennuksen rakentaminen Kirkonkylän koulun läheisyyteen aloitettiin vuonna 1975, joka valmistui seuraavana vuonna. Yläasteen arkkitehtuuri herätti kuntalaisissa ristiriitaisia tuntoja. Koulun vihki käyttöön silloinen opetusministeri Paavo Väyrynen, jonka kerrotaan todenneen, että ”Tämän rakennuksen kauneuden täytyy epäilemättä löytyä sisäpuolelta.”.


title: Kirkonkylän yhtenäiskoulu

text: Peruskoulujärjestelmän tullessa vuonna 1969 koulusuunnittelutoimikunta teki esityksen yläasteen perustamisesta. Kempeleen kunta olisi kyennyt perustamaan yläasteen itse, mutta toimikunta katsoi asialliseksi tiedustella Hailuodon ja Oulunsalon kuntien liittyä hankkeeseen. Lukuisien kokouksien jälkeen, vuonna 1973 kunnat perustivat yhteisen yläasteen piirin, jonka käynnistäminen alkoi vuonna 1976. Siirtymävaiheen aikana sopimuskunnat hoitivat yläasteen opetuksen erillisjärjestelyin, Oulunsalo yhdessä Oulun kaupungin kanssa, Kempele ja Hailuoto itsenäisesti. Kun Oulunsalon ja Hailuodon kunnat rakensivat omat yläasteet 1980-luvun alussa, oppilasmäärä Kempeleessä luonnollisesti laski.


title: Kirkonkylän yhtenäiskoulu

text: Yläasteen tiloissa toimi vuosina 1976–1989 myös erityisopetusta antanut Vihiluodon apukoulu. Oppilaita oli Kempeleen lisäksi Oulunsalosta ja Hailuodosta. Vuonna 1989 Vihiluodon koulu siirtyi samana vuonna avatun Santamäen koulun tiloihin.


title: Samuli Lindelöf

text: Samuli Lindelöf (s. 18. tammikuuta 1976 Hanko) on suomalainen jalkapalloilija. Hän pelasi 154 Veikkausliiga-ottelua tehden niissä 15 maalia.


title: Samuli Lindelöf

text: Lindelöf oli HIK:n kasvatteja, josta hän 1994 siirtyi Turkuun FC Interiin. Lindelöf nousi seurassa suureksi ikoniksi, mistä kertoo sekin, että hänellä on Interin logo tatuoituna rintaansa. Lindelöfin pelit Interissä loppuivat toukokuussa 2005 saatuihin selkävammoihin. Kaudella 2006 Lindelöf pelasi kuitenkin vielä Kolmosta FC Bodan paidassa. Kauden 2008 loppupuolella Lindelöf teki toisen paluun, tällä kertaa Kakkosen EIF:ssä 10.9. pelatussa ottelussa Tampereen PP-70:a vastaan.


title: EMC

text: EMC voi tarkoittaa seuraavaa:


title: Ylikylän yhtenäiskoulu

text: Ylikylän yhtenäiskoulu (aikaisemmalta nimeltään Ylikylän koulu) on Kempeleen Ylikylän alueella sijaitseva yhtenäiskoulu. Koulu sijaitsee noin kolme kilometriä kunnan keskustaajamasta itään, lähellä kauppakeskus Zeppeliniä.


title: Ylikylän yhtenäiskoulu

text: Koulussa opiskeli lukuvuonna 2014–2015 1 015 oppilasta. Vuosiluokkien 1–9. opettajia on 75 ja koulukäynti- ja muita ohjaajia 14. Koulun rehtorina toimii Antti Peisterä.


title: Ylikylän yhtenäiskoulu

text: Elokuussa 2012 koulu aloitti toimintansa yhtenäiskouluna. Ensimmäisenä lukuvuonna 2012–2013 opiskeli vuosiluokilla 1–8 817 oppilasta.


title: Ylikylän yhtenäiskoulu

text: Koulu on tullut tunnetuksi voimakkaasta painotuksesta musiikkiin. Ylikylän koulusta lähtöisin muun muassa lapsi- ja nuorisokuoro Musarit. Sen opettajakuntaan kuuluvat tai ovat kuuluneet muun muassa säveltäjät Juhani Konola ja Juhani Rasinkangas, tuottaja-sovittaja Ismo Koskela sekä oopperalaulajat Pekka Itkonen ja Jyrki Anttila.


title: Ylikylän yhtenäiskoulu

text: Ylikylän koulu aloitti kansakouluna vuonna 1908 Tuohinon pirtissä. Seuraavana vuonna valmistui ensimmäinen koulurakennus. Pari vuotta myöhemmin valmistui uusi koulurakennus, jossa oli kaksi luokkahuonetta. Lopullisesti koulu talousrakennuksineen valmistui vuonna 1914. Koulurakennus ei kumminkaan vastannut silloisia koulutilavaatimuksia, ja huonon lämpöeristyksen vuoksi kylmyys haittasi koulutyötä.


title: Ylikylän yhtenäiskoulu

text: Varsinkin sota-ajan jälkeen oppilasmäärät kasvoivat, ja koulun luokkatilat kävivät ahtaiksi. Koulu saattoi toimia silloin jopa kolmessa eri toimipaikassa, eikä 1950-luvulla koulurakennuksen tehty laajennuskaan auttanut paljon asiaan.


title: Ylikylän yhtenäiskoulu

text: 1970-luvulla Kempeleen yläasteen valmistuttua keskustaajamaan vapautui tilat uudelle Ylikylän ala-asteelle silloisesta Ylikylän keski- ja kansalaiskoulusta. Kyseisellä vuosikymmenellä opetusta järjestettiin myös Pyrinnön majalla ja Kempeleen pappilan tiloissa.


title: Ylikylän yhtenäiskoulu

text: 1980-luvulla ja 1990-luvun alkupuoliskolla edelleen koululla oli ajoittain luokkatilojen puutetta oppilasmäärän kasvaessa. Kouluun rakennettiin tuolloin muutamia tilapäistiloja, ja muun muassa Honkasen monitoimitaloon saneerattiin luokkatiloja.


title: Ylikylän yhtenäiskoulu

text: Vuonna 1995 aloitettiin uuden koulurakennuksen suunnitteleminen. Suunnittelijana toimi arkkitehtitoimisto O. Ylipahkala Oy. Ensimmäiset rakennustyöt aloitettiin huhtikuussa 1998. Uusissa tiloissa koulutyö alkoi elokuussa 1999. Koulun siunasivat käyttöön piispa Olavi Rimpiläinen ja kirkkoherra Markku Korpela. Vihkiäiset pidettiin saman vuoden marraskuussa. Juhlapuhujana toimi silloinen kulttuuriministeri Suvi Lindén.


title: Ylikylän yhtenäiskoulu

text: Vuosina 2011–2012 rakennettiin yläluokkien ensimmäinen vaihe. Toinen vaihe on suunnitelmissa rakentaa vuosina 2017–2018.


title: Pictured Within

text: Pictured Within on Jon Lordin vuonna 1998 julkaisema sooloalbumi.


title: Pictured Within

text:
Part 1: The Valley
Part 2: Blue Sky Dreams
Part 3: Heroes and Heroines
Part 4: Beneath a Higher Heaven


title: Hello (lentoyhtiö)

text: Hello AG on sveitsiläinen charter-lentoyhtiö, jonka pääkonttori sijaitsee Baselissa. Vuonna 2004 toimintansa aloittaneen yhtiön kolme pääliiketoiminta-aluetta ovat charter-lennot, yksittäiset tilauslennot ja wet lease -toiminta. Yhtiö omistaa kuusi lentokonetta ja sen palveluksessa on noin 120 työntekijää.


title: Hello (lentoyhtiö)

text: Yhtiöllä on käytössään kolme kappaletta MD-90-koneita.


title: Trujillon katedraali

text: Trujillon katedraali () on kirkkorakennus Trujillon kaupungissa, Perussa. Se on rakennettu alun perin vuosina 1647–1666. Vuosina 1768–1781 kirkko rakennettiin uudelleen. Katedraalin alttarikokonaisuudessa yhdistyvät barokin ja rokokoon tyylisuunnat.


title: Pariisin Notre-Dame

text: Pariisin Notre-Dame () on Victor Hugon vuonna 1831 julkaistu romaani. Teos on on kuvaus keskiajan Pariisista. Se kertoo Notre-Damen katedraalin kellonsoittajan eli ulkonäöltään epämuodostuneen Quasimodon, mustalaistyttö Esmeraldan sekä arkkidiakoni Claude Frollon tarinan. Keskeisiä henkilöhahmoja ovat myös runoilija Gringoire ja kapteeni Febus, johon Esmeralda rakastuu.


title: Pariisin Notre-Dame

text: Romaanista on tehty lukuisia elokuvasovituksia, kuten William Dieterlen ohjaama "Notre Damen kellonsoittaja" (1939) ja Disneyn piirroselokuva "Notre Damen kellonsoittaja" (1996). Romaaniin perustuen on tehty vuonna 1998 myös musikaali, jonka säveltäjä on Richard Cocciante ja sanoittaja Luc Plamondon.


title: Pariisin Notre-Dame

text: Tarina alkaa narrienjuhlasta Pariisissa, Ranskassa, kun kellonsoittaja Quasimodo tuodaan yleisön eteen kruunattavaksi. Samaan aikaan Esmeralda, kaunis mustalaistyttö, vetää katseita puoleensa. Häneen ihastuu muun muassa arkkidiakoni Claude Frollo. Frollo on ristiriidassa tunteidensa ja kirkon sääntöjen kanssa, mutta pian hän määrää Quasimodon kaappaamaan Esmeraldan luokseen. Febus ja hänen sotilaansa pelastavat kuitenkin Esmeraldan.


title: Pariisin Notre-Dame

text: Quasimodo tuomitaan teoistaan häpeäpaaluun. Ollessaan häpeäpaalussa hän pyytää vettä. Vain Esmeralda näkee hänen janonsa ja tarjoaa Quasimodolle juotavaa, minkä johdosta Quasimodo rakastuu Esmeraldaan.


title: Pariisin Notre-Dame

text:
Myöhemmin Esmeraldaa syytetään Febuksen murhan yrittämisestä. Syyllinen on todellisuudessa Frollo, joka on mustasukkainen nähdessään Esmeraldan ja Febuksen yhdessä. Esmeraldaa kidutetaan tunnustuksen saamiseksi ja hänet tuomitaan hirtettäväksi. Kun Esmeraldaa viedään vankilaan, Quasimodo syöksyy alas kellonköydellä ja vie Esmeraldan katedraaliin, josta hän saa turvapaikan.
Frollo kuitenkin kertoo myöhemmin runoilija Gringoirelle, että Esmeralda on menettänyt oikeutensa turvapaikkaan eikä tämä voi enää piileksiä katedraalissa. Hän kertoo myös, että Esmeraldaa tullaan viemään pois katedraalista teloitettavaksi. Clopin, katuesiintyjä ja varas, kuulee Gringoirelta tapahtuneesta ja johtaa Pariisin rikolliset hyökkäykseen Esmeraldan pelastamiseksi.


title: Pariisin Notre-Dame

text: Kun Quasimodo näkee rikolliset, hän olettaa heidän tulleen satuttamaan Esmeraldaa ja ajaa heidät pois. Paradoksaalisesti hän myös olettaa, että kuninkaan miehet ovat tulleet pelastamaan hänet ja yrittää auttaa heitä löytämään Esmeraldan. Esmeraldan pelastavat Frollo ja Gringoire, mutta koska Esmeralda ei vieläkään tunne vastarakkautta Frolloa kohtaan, tämä luovuttaa hänet kuninkaan sotilaille ja katsoo, kun Esmeralda hirtetään. Quasimodo raivostuu Frollon teosta ja tyrkkää tämän katedraalin korkeuksista alas kohti kuolemaa.


title: Pariisin Notre-Dame

text: Kirjan viimeinen osa on omistettu Quasimodon rakkaudelle.


title: Pariisin Notre-Dame

text: Kuten kirjan nimi "Pariisin Notre-Dame" osoittaa, sekä katedraali että Pariisin kaupunki ovat hyvin tärkeässä asemassa koko teoksen ajan. Katedraali oli 1820-luvulla pahoin rappeutunut ja monet halusivat purkaa sen. Romaanin ansiosta siitä tuli yksi Pariisin tunnusmerkeistä. Tärkeänä teemana on myös kohtalo. Kirjan johdannossa Victor Hugo kirjoittaa löytäneensä sanan "ANArKH" ’kohtalo’ kaiverrettuna katedraalin seinään. Hänen mukaansa tuo sana, etenkin sen kuolettava ja melankolinen merkitys, tekivät häneen syvän vaikutuksen.


title: Pariisin Notre-Dame

text: Teoksen teemoina ovat myös muun muassa keskiajan mystiikka, uskollisuus, rakkaus, elämä ja kuolema.


title: Jussi Humaljoki

text: Jussi Humaljoki on suomalainen näyttelijä ja laulaja. Hän on näytelmäroolien lisäksi tehnyt äänirooleja elokuviin Karvinen ja Hain tarina, sekä animaatiosarjaan Jake Long – amerikkalainen lohikäärme.


title: APEC

text: Aasian ja Tyynenmeren maiden talousjärjestö APEC ("Asia-Pacific Economic Cooperation") on talousliitto, johon kuuluu 21 valtiota Tyynen valtameren ympäriltä. APEC perustettiin Australian aloitteesta vuonna 1989. Järjestöllä on tavoitteena edistää taloudellista kasvua, yhteistyötä, kaupankäyntiä ja investointeja Tyynenmeren alueen maissa. Jäsenmaat kokoontuvat kerran vuodessa yhteen jäsenmaista. Vuonna 2018 kokous järjestettiin Papua-Uudessa-Guineassa. APECin kehittyneiden maiden piti Bogorissa 1994 hyväksyttyjen tavoitteiden mukaisesti purkaa kaupan ja investointien esteet maiden väliltä vuoteen 2010 mennessä. Kehitysmaille on annettu aikaa vuoteen 2020.


title: Night of the Living Dead (vuoden 1990 elokuva)

text: Night of the Living Dead on Tom Savinin ohjaama zombielokuva ja uudelleenfilmatisointi samannimisestä vuoden 1968 elokuvasta. Elokuvan ensi-ilta oli 19. lokakuuta 1990.


text: Elokuva seuraa pääosin alkuperäisen elokuvan juonta, mutta muutamia kohtia ja ennen kaikkea lopetusta on muutettu. Elokuvassa Barbaralla on myös suurempi rooli kuin vuoden 1968 elokuvassa. Tämä johtuu siitä että vielä 1960-luvulla naiset eivät vielä olleet toimintaelokuvien pääosissa. Elokuva kiellettiin sisältämän väkivallan takia muun muassa Suomessa, jossa se sai televisio ensi-iltansa vasta vuonna 2007.


text: Sisarukset Barbara ja Johnnie käyvät kuolleen äitinsä haudalla. Zombiksi muuttunut vanha mies hyökkää Barbaran kimppuun ihmislihaa himoten. Johnny pelastaa Barbaran, mutta kuolee itse. Barbara pakenee ja päätyy autiolle talolle, jossa on lisää eläviä kuolleita. Ben-niminen mies saapuu kuorma-autollaan maatilalle. Barbara ja Ben taistelevat zombeja vastaan sekä laudoittavat ovia ja ikkunoita. Kellarista löytyy myös muita ihmisiä, Tom ja Judy sekä pariskunta Harry ja Helen Cooper. Coopereiden tytär Sarah on haavoittunut ja sairastunut zombien hyökkäyksestä.


text: Ben ja Harry riitelevät siitä, miten he selviytyisivät tilanteesta. Harry kannattaa linnoittautumista kellariin, mutta Ben haluaisi taistella zombeja vastaan ja etsiä muita ihmisiä. Kun he huomaavat, että zombit alkavat lähestyä, he laudoittavat ikkunoita ja ovia umpeen entistä enemmän. Harry ei suostu auttamaan, ja hän linnoittautuu kellariin perheensä kanssa. Ben ja Tom kehittelevät suunnitelman, jonka mukaan Ben saa tehtäväkseen hätistää zombeja tulisoihdulla, jotta Tom ja Judy pääsevät hakemaan polttoainetta ulkoa. Ben putoaa auton kyydistä ja soihtu jää autoon. Tom ei saa autoon bensiiniä, koska huoltoaseman avaimet puuttuvat. Hän hätääntyy ja ampuu bensa-automaatin hajalle. Soihtu sytyttää polttoaineen tuleen, ja auto leimahtaa liekkeihin Tomin ja Judyn ollessa auton sisällä. He yrittävät paeta, mutta auto räjähtää.


text: Barbara ja Harry taistelevat kivääristä, ja Harry pakottaa vaimonsa takaisin kellariin. Sarah on muuttunut zombiksi ja puree Heleniä. Ben onnistuu palaamaan taloon ja ampuu zombiksi muuttuneen Sarahin. Harry sekoaa ja ampuu Beniä, joka haavoittuu ja käskee Barbaran paeta. Talon ulkopuolelle päästyään Barbara kuulee laukauksia. Kun zombit murtautuvat taloon, Harry pakenee ullakolle ja haavoittunut Ben kellariin, jossa hän ampuu zombiksi muuttuneen Helenin. Ben löytää kellarista huoltoaseman avaimet, mutta myöhemmin yöllä hän kuolee. Barbara kohtaa metsässä suuren joukon ihmisiä, jotka alkavat tuhota zombilaumaa. Aamuun mennessä he ovat talolla, josta Barbara pakeni. Murtautuessaan kellariin zombiksi muuttunut Ben joutuu ammutuksi. Harry saapuu alakertaan ja luulee pelastuneensa, mutta Barbara ampuu hänet kostoksi Benin kuolemasta.


title: Karvinen 2

text: Karvinen 2 ("Garfield: A Tail of Two Kitties") on jatko-osa vuonna 2004 ilmestyneelle Karvinen-elokuvalle. Elokuvan on ohjannut Tim Hill.


title: Karvinen 2

text: Karvinen matkustaa koirakaverinsa Oskun kanssa salaa isäntänsä Eskon mukana Lontooseen. Englannissa asuu myös hänen kaksoisolentonsa Prinssi XII, joka on juuri perinyt edesmenneeltä omistajaltaan Lady Eleanorilta hienon Carlylen linnan. Mutta perimysjärjestyksessä seuraava Lordi Dargis heittää Prinssin korissa jokeen, jotta saisi linnan itselleen ja voisi rakentaa tiluksille hotellin. Linnan hovimestari Smithee kuitenkin löytää Karvisen Lontoosta ja vie hänet Carlylen linnaan luullen tätä Prinssiksi. Samalla oikea Prinssi ajelehtii Lontooseen ja törmää siellä Karvisen omistajaan Eskoon, joka taasen luulee tämän olevan Karvinen ja kissat vaihtavat paikkaa keskenään. Karvinen pääsee hienoon linnaan isännäksi, ja alamaisinaan hänellä on lauma karjapihan eläimiä. Eläimet kuitenkin uskottelevat Karviselle tämän olevan kadonnut siniverinen kissa, jotta Karvista luultaisiin Prinssiksi ja Dargis ei voisi ajaa heitä pois linnasta.


title: Tieto Keilalahti Campus

text: Tieto Keilalahti Campus sijaitsee Länsiväylän ja Kehä I:n risteyksessä Espoon Keilaniemessä. Se on rakennettu vuosina 1995–1997 Nokian pääkonttoriksi, ja sen ovat suunnitelleet arkkitehdit Pekka Helin ja Tuomo Siitonen suomalaisesta arkkitehtitoimistosta Helin & Siitonen Oy:sta. Kaksoisjulkisivuisen rakennuksen pinta-ala on noin 40 000 neliömetriä. Rakennus nimitettiin Vuoden teräsrakenteeksi vuonna 1997.


title: Tieto Keilalahti Campus

text: Nokian pääkonttorissa työskenteli vuonna 2009 noin 2 300 työntekijää. Nokian tilastojen mukaan pääkonttorin henkilökunta on noin 50 maasta ja rakennuksen arvioidaankin olevan yksi Suomen kansainvälisimmistä paikoista. Työkielenä käytetään yleisesti englantia.


title: Tieto Keilalahti Campus

text: Rakennuksessa on seitsemän kerrosta ja kerrospinta-alaa 38 300 neliömetriä.


title: Tieto Keilalahti Campus

text: Nokian uudesta pääkonttorirakennuksesta järjestettiin arkkitehtuurikilpailu jo vuonna 1983. Kilpailun voitti arkkitehtitoimisto Helin & Siitonen Oy. Kilpailun voittaneen ehdotuksen pohjalta laadittiin Keilaniemen rantaan uusi asemakaava pääkonttoria varten. Tästä asemakaavasta tehtiin myöhemmin valitus, joka myöhästytti rakennushankkeen alkamista. Myöhästymisen aikana Nokia Oy päätti keskittyä yritystoiminnassaan matkapuhelintoimintaan, jonka seurauksena yritys myi sekä erotti osastot omiksi yrityksiksi, jotka eivät kuuluneet sen suunniteltuun ydinliiketoimintaan. Tämän seurauksena pääkonttorin peruskonseptio, idea dynaamisesta tietoalan suuryrityksen tulevaisuuteen suuntautuvasta pääkonttorista ehti organisaatiomuutoksen mukana vanhentua. Nokia Oy, joka organisaatiomuutoksen jälkeen oli jäänyt jäljelle, oli tässä vaiheessa vielä huomattavasti pienempi kuin mitä se oli ennen muutosta ollut. Yrityksellä oli kuitenkin suuri tarve toimistotiloista pääkaupunkiseudulla, jota paikkaamaan Keilaniemen pääkonttoria suunniteltiin.


title: Tieto Keilalahti Campus

text: Aika, joka kului valituksen käsittelyyn ja uuden asemakaavan valmistumiseen, käytettiin hyväksi perehtymällä poikkeuksellisen huolellisesti toimistorakentamisen uusiin kehityssuuntiin ja mahdollisuuksiin. Lopullinen rakennusratkaisu, johon päädyttiin, oli niin sanottu valokombi, joka edustaa toiminnallisesti kehittyneintä ratkaisutapaa toimistorakennuksissa myös Suomen oloja laajemmin arvioiden.


title: Tieto Keilalahti Campus

text: Pääkonttorin rakennustyöt aloitettiin vuonna 1995 ja ne saatiin valmiiksi vuonna 1997. Nokia muutti uuteen pääkonttoriin silloisesta Esplanadilla sijaitsevasta toimistosta.


title: Tieto Keilalahti Campus

text:
Rakennusta laajennettiin vuonna 2001. Vuonna 2012 Nokia myi pääkonttorinsa Exilion Capital Oy:lle 170 miljoonan euron hintaan. Nokia jäi toimistorakennukseen vuokralaiseksi.
Vuonna 2017 Exilion myi Tieto Keilalahti Campuksen saksalaiselle Deutsche Asset Managementille.


title: Tieto Keilalahti Campus

text: Työ ja palvelutilat kiertyvät suurten valopihojen ympärille. Rakennuksen pohjakerroksessa on yhteisiä tiloja, kuten ravintola, kahvila, kokous- ja kabinettitiloja, auditorio ja näyttelytilaa ym. Toimistot ja tuotekehitystilat on pyritty rakentamaan mahdollisimman joustaviksi.


title: Tieto Keilalahti Campus

text: Rakennuksen tukirakenteen muodostavat kerroksenkorkuiset betoniset pilarielementit. Välipohjarakenne koostuu jatkuvista matalista jännebetonipalkeista, niiden varaan rakennetuista jännelaatoista ja paikalla valetusta pintabetonista, jotka yhdessä muodostavat monoliittisen liittorakenteen. Liukuvaletut Porrastornit siirtävät vaakakuormat perustuksille, jotka on paalutettu lyönti- ja Franki-paaluilla.


title: Tieto Keilalahti Campus

text: Rakennuksen kaksoisjulkisivurakenne oli valmistuessaan ensimmäinen laatuaan Suomessa.


title: Tieto Keilalahti Campus

text: Kaksoisjulkisivu on kehärakenteinen ja se on tuettu suorakaideputkiprofiileista koottuun runkorakenteeseen. Julkisivun runkorakenne on valmistettu haponkestävästä teräksestä. Putkiprofiili on hitsattu sandwich-elementtiulkisivuun pultein kiinnitettyihin säädettäviin kannakkeisiin ja ripustettu katolla olevista katosrakenteista. Näihin teräsprofiileihin on tuettu myös kerroksien kohdalla olevat alumiiniset huoltoritilät.


title: Tieto Keilalahti Campus

text: Ulkopuolen julkisivu koostuu 1 350  mm leveistä ja 3 600 mm korkeista kirkkaista ja karkaistuista 6 mm:n float-laseista. Sisäpuolen julkisivulasituksena on käytetty samankokoista selektiivilasia. Lasien väliin jäävä välitila on täytetty argonilla. Välitilaan on asennettu lämpö-, kosteus- ja tuulianturit, jotka ohjaavat räystäsrakenteeseen integroituja moottoroituja sulkupeltejä. Lämpiminä vuodenaijoina välitila jäähdyttää julkisivua ja kylminä aikoina suljettu välitila vähentää rakennuksen lämpöhäviötä.


title: Tieto Keilalahti Campus

text: Rakennuksen välissä olevat, kerrostasoja yhdistävät, kaarirakenteeseen ripustetut ristikkosillat siirtävät sisääntuloaulan lasiseinään kohdistuvat tuulikuormat porrastorneille. Tämän vinon lasiseinän vaakaristikot tukeutuvat pendelisaunojen välityksellä siltaristikkoihin.


title: Tieto Keilalahti Campus

text: Arkkitehtisuunnitelman lähtökohtana pidettiin merellisen Länsiväylän maisematilaa. Suuri rakennus on upotettu rantapuustoon mahdollisimman kompaktiin, kiteenomaiseen muotoon. Rakennukselle ominainen keveys, ilmavuus ja huolellinen detarjointi yhdessä tilaratkaisun kanssa saavat aikaan modernin ja omaperäisen työympäristön.


title: Tieto Keilalahti Campus

text: Ratkaisun toiminnallisena perusosana on monikäyttöinen ryhmätyöyksikkö, joka toistuu läpi rakennuskokonaisuuden. Rakennuksen tilat on ryhmitelty kahdeksi massaksi, jotka edelleen jakautuvat kahteen itsenäiseen toimiyksikköön. Kombiyksiköt on kytkettynä toisiinsa kulmista, jolloin maksimoidaan tilojen horisontaalinen ja vertikaalinen kytkettävyys. Toimitilayksiköiden kehät ja ytimet jäävät vapaiksi sitovista fyysisistä rakenteista. Yksiköt on kierretty toisiinsa nähden kahdeksi kehäksi, jolloin niiden keskelle jää kaksi suurta valopihaa. Koko toimistomassan sitoo yhteen perusmuodoltaan suorakulmainen ulkoterassi. Sen alla sijaitsevat huolto- ja väestönsuojatilat. Meren puoleiseen päätyyn on sijoitettu yhteiset ravintolatilat. Ne on porrastettu merinäköalan suuntaan ja jäsennetty viherkasvien, tasoerojen ja kattovalopyramidien avulla pienimuotoisiksi lounasnurkkauksiksi ja kabineteiksi.


title: Tieto Keilalahti Campus

text: Nokian entinen toimitusjohtaja Jorma Ollila on tunnettu taiteen ystävänä. Entisessä toimistossa Esplanadilla oli yrityksen konttoria koristanut Gallen-Kallelan teokset. Kun yritys muutti uusiin tiloihin Espoon Keilaniemeen, todettiin, etteivät entiset vanhat teokset sovi uusiin toimistotiloihin. Vanhat arvotaulut vietiin johtokunnan huvilalle Kirkkonummen Båtvikiin. Uuteen pääkonttoriin alettiin kerätä uusia nykytaiteen teoksia Euroopasta, Amerikasta ja Aasiasta. Sisustuksessa suosittiin taiteilijoita, jotka olivat pinnalla vuosituhannen vaihteessa. Hankinnoilla haluttiin tukea elossa olevia nykytaiteilijoita. Kokoelman keräämisessä käytettiin konsulttiapuna taiteilija Osmo Rauhalaa, joka etsi teoksia maailman eri gallerioista. Lopullisen valinnan teoksista teki raati, johon käytännössä kuuluivat Rauhala, Nikula ja Jorma Ollila, mutta käytännössä päätöksen teki Ollila. Pääkonttorissa olevat taideteokset kerättiin pääasiassa Ollilan toimitusjohtajakaudella, vuosina 1992-2006.


title: Wells Fargo

text: Wells Fargo & Company on yhdysvaltalainen rahoitusalan suuryritys, jonka päätoimialoja on vähittäispankkitoiminta, liikepankkitoiminta ja investointipankkitoiminta. Nykyinen Wells Fargo & Co. syntyi vuonna 1998 silloisen Wells Fargo & Co:n ja Norwest Corporationin fuusion seurauksena.


title: Wells Fargo

text: Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla JPMorgan Chase & Co. oli vuonna 2016 sijalla 7 ollen samalla kolmanneksi suurin yhdysvaltalainen pörssiyritys. Pankin markkina-arvo oli 256 miljardia Yhdysvaltain dollaria (toukokuussa 2016) ja liikevaihto 91,43 miljardia USD (2015). Vuoden 2015 lopussa henkilökuntaa suurpankilla oli 264 700.


title: Wells Fargo

text: Taseensa perusteella (1 787,63 mrd. USD) pankki luokiteltiin vuonna 2016 maailman 11. suurimmaksi julkisesti noteeratuksi pankiksi (edellisvuonna sijalla 14). Maailmanlaajuisten rahoitusmarkkinoiden vakautta seuraavan Financial Stability Boardin loppuvuoden 2015 listalla pankki luetellaan yhtenä maailman 30 keskeisimmistä pankista (G-SIBs, maailmanlaajuisesti systemaattisesti tärkeät pankit).


title: Wells Fargo

text: Tammikuussa 2018 yritys oli Yhdysvaltojen toiseksi suurin asuntolainoittaja.


title: Wells Fargo

text: Wells Fargo oli alun perin postivaunuistaan tunnettu kuljetusyhtiö Yhdysvaltojen itä- ja länsirannikon välillä. Sen perustivat Henry Wells ja William Fargo vuonna 1852.


title: Wells Fargo

text:
Yrityksellä on 11 sen historiasta kertovaa museota eri puolilla Yhdysvaltoja:
Pennsylvanian Philadelphiassa,
Pohjois-Carolinan Charlottessa,
Minnesotan Minneapolisissa,
Coloradon Denverissä,
Arizonan Phoenixissä,
Kalifornian San Franciscossa, Sacramentossa, San Diegossa ja Los Angelesissa,
Oregonin Portlandissa ja
Alaskan Anchoragessa.


title: Johnny Pacar

text: Johnny Pacar (oikealta nimeltään John Edward Pacararu, 6. kesäkuuta 1981 Dearborn, Michigan) on yhdysvaltalainen näyttelijä ja muusikko.


title: Johnny Pacar

text: Pacarin vanhemmat ovat Judith ja John Pacuraru. Pacar aloitti jääkiekon pelaamisen seitsemänvuotiaana ja haaveili pääsystä NHL:ään. Musiikki ja näytteleminen alkoivat kuitenkin kiinnostaa enemmän. Toukokuussa 2001 hän muutti Los Angelesiin. Vuonna 2003 Pacar sai roolin elokuvasta "Purgatory House". Hän on esiintynyt myös muun muassa televisiosarjassa "Lento 29". Pacar näytteli myös "Todistettavasti syyllisen" jaksossa ”Verilöyly”. Pacar esiintyi vuonna 2005 elokuvassa "Now You See It...". Hän esitti pääroolin hahmoa Danny Sinclair.


title: Johnny Pacar

text: Vuonna 2009 Pacar voitti Orlandon elokuvafestivaaleilla parhaan sivuosanäyttelijän palkinnon roolistaan elokuvassa "Love Hurts".


title: Johnny Pacar

text: Pacar soittaa paljon kitaraa, mutta osaa myös soittaa bassoa ja rumpuja sekä laulaa. Hän laulaa ja soittaa kitaraa Forever The Day -nimisessä yhtyeessä.


title: Johnny Pacar

text: Pacar on ollut kasvissyöjä 15-vuotiaasta saakka.


title: Zdeno Cíger

text: Zdeno Cíger (s. 19. lokakuuta 1969 Martin, Tšekkoslovakia) on slovakialainen entinen jääkiekkoilija ja nykyinen jääkiekkovalmentaja. Hän oli pelipaikaltaan vasen laitahyökkääjä.


title: Zdeno Cíger

text: Cíger edusti kotimaassaan Dukla Trenčíniä ja Slovan Bratislavaa sekä NHL:ssä New Jersey Devilsiä, Edmonton Oilersia, New York Rangersiä ja Tampa Bay Lightningia. Hän pelasi myös Tšekkoslovakian maajoukkueessa. NHL-urallaan hän pelasi yhteensä 352 ottelua, joissa hän teki 94 maalia ja 134 maalisyöttöä. Hänen paras kautensa NHL:ssä oli 1995–1996, jolloin hän teki 31 maalia ja 39 maalisyöttöä.


title: Science Fiction (tietokonepeli)

text: Science Fiction on shoot 'em up -peli, jonka kehitti Bytebusters (osa suurempaa alankomaalaista Aackosoftia). Peli julkaistiin vuonna 1986 MSX - koneille.


title: Kid A

text: Kid A on englantilaisen rockyhtyeen Radioheadin neljäs studioalbumi, joka julkaistiin vuonna 2000. Se oli maailmanlaajuisesti kaupallinen menestys, ja sitä myytiin Yhdistyneessä kuningaskunnassa platinalevyyn oikeuttava määrä yhdessä viikossa. Se on myös Radioheadin ensimmäinen ja tähän mennessä ainoa julkaisu, joka nousi suoraan Yhdysvaltojen albumilistoilla ensimmäiselle sijalle; tämä siitä huolimatta, että levyltä ei ollut julkaistu etukäteen hittisingleä tai musiikkivideota.


title: Kid A

text: "Kid A" nauhoitettiin Pariisissa, Kööpenhaminassa, Gloucestershiressa ja Oxfordissa, ja sen tuotti Nigel Godrich. Tällä levyllä Radiohead muutti tyyliään vuonna 1997 julkaisemansa menestyslevyn "OK Computerin" hymnimäisistä lauluista elektronisen musiikin suuntaan. Levyllä on vaikutteita myös 1960- ja 1970-luvun saksalaisesta krautrockista, jazzista ja klassisesta musiikista . Radiohead käytti albumilla monia rock-yhtyeille epätavanomaisia soittimia, kuten Ondes Martenot'ta, pasuunaa ja trumpettia. Sanoitukset ovat minimalistisemmat ja abstraktimmat kuin yhtyeen aikaisimmilla albumeilla. Alkuperäisen kansitaiteen ovat tehneet Stanley Donwood ja Thom Yorke.


title: Kid A

text: "Kid A:ta" on sanottu yhdeksi haastavimmista, mutta silti kaupallisesti menestyneistä albumeista. Se voitti parhaan alternative-albumin Grammy-palkinnon ja oli ehdolla myös vuoden albumiksi. "Kid A:ta" oli myyty yli 1,3 miljoonaa kappaletta vuoteen 2003 mennessä.


title: Kid A

text: Yhtyeen jäsenet, erityisesti laulaja Thom Yorke olivat vuonna 1998 ahdistuneita "OK Computerin" saaman huomion takia. Radiohead oli vuodet 1997–1998 "Running From Demons" -nimisellä maailmankiertueella. Kiertueella yhtye teki muutamia kappaleita, kuten kappaleen "How to Disappear Completely and Never Be Found", mutta yhtyeellä oli vaikeuksia niiden äänittämisessä.


title: Kid A

text: Vaikka Radioheadin musiikki oli saanut paljon kiitosta, Yorke muuttui vihamieliseksi mediaa kohtaan. Hänestä tuntui, että hänen tekemänsä musiikki oli imetty tyhjiin, ja hän kärsi masennuksesta. Siksi uuden musiikin tekeminen oli vaikeaa.


title: Kid A

text: Kun Radiohead aloitti albumin tekemisen alkuvuodesta 1999, yhtyeen jäsenillä oli erilaisia ajatuksia tulevan albumin tyylistä. Ed O'Brien halusi pelkistää tyylin suoriin, kolmen minuutin kitarapop-kappaleisiin. Yorke taas ei ollut tyytyväinen yhtyeen edellisiin rock-tuotoksiin. Hän kertoi kyllästyneensä melodiaan ja haluavansa vain rytmin. Yorke oli ollut DJ ja techno-yhtye Exeter Universityn jäsen, ja alkoi nyt kuunnella lähes yksinomaan elektronista musiikkia. Hän piti ajatuksesta, että hänen lauluäntään käytettäisiin instrumenttina, niin että se ei olisi albumilla johtavassa asemassa.


title: Kid A

text:
Työt aloitettiin tuottaja Nigel Godrichin kanssa, joka oli tuottanut myös "OK Computerin". Levy-yhtiö ei antanut albumin valmistumiselle mitään määräaikaa. Yorke, jolla oli suurin valta yhtyeessä, kärsi inspiraation puutteesta, eivätkä hänen uudet kappaleensa olleet valmiita. Muutamissa uusissa kappaleissa oli vain rumpukoneen rytmi ja sanoitusten katkelmia, jotka hän oli improvisoinut. Yhtye aloitti äänittämisen studiossa Pariisissa, mutta hylkäsi työnsä kuukauden jälkeen. Sen jälkeen yhtye muutti kahdeksi viikoksi Medley-studioille Kööpenhaminaan. Tuolloin (alkuvuonna 1999) tehdyistä kappaleista muutamat pääsivät albumin lopulliselle versiolle, useimmat tosin vasta runsaasti muokattuina. (Esimerkiksi "In Limbo" on tuolta ajalta; sen alkuperäinen nimi oli "Lost at Sea".) Yhtyeen jäsenien mukaan ajankohta oli kuitenkin hyvin hedelmätön.
O'Brien alkoi pitää studiopäiväkirjaa yhtyeen edistymisestä. Myöhemmin hän sanoi Radioheadin tyylinmuutoksesta: "Jos aikoo tehdä erilaiselta kuulostavan äänitteen, pitää vaihtaa tuotantomenetelmää. Ja se on pelottavaa - kaikki tuntevat itsensä epävarmoiksi. Olen kitaristi, ja yhtäkkiä sanotaankin, ettei tässä kappaleessa ole lainkaan kitaraa". Myös rumpali Phil Selwayn oli vaikeaa sopeutua nauhoituksiin.


title: Kid A

text: Yhtye palasi Gloucestershireen huhtikuussa 1999 ja siirtyi syyskuussa Oxfordiin omistamalleen studiolle, joka oli juuri uusittu. Yhtyeen jäsenet kokeilivat erilaisia instrumentteja ja alkoivat oppia, "kuinka olla mukana kappaleessa, vaikka ei soittaisi yhtään nuottia". Muu yhtye alkoi samalla pitää Yorken synteettisestä musiikista. He käyttivät myös digitaalisia työkaluja, kuten Pro Tools ja Cubase. Vuoden loppuun mennessä kuusi kappaletta oli valmiina, myös nimikappale.


title: Kid A

text: Jonny Greenwood, ainoa Radioheadin musiikin teoriaa opiskellut jäsen, teki jousisovituksen kappaleeseen "How to Disappear Completely" ja äänitti sen Dorchester Abbeyn kirkon orkesterin kanssa alkuvuodesta 2000. Hän soitti Ondes Martenotia tässä kappaleessa, kuten myös kappaleissa "Optimistic" ja "The National Anthem". Yorke soitti bassoa kappaleessa "The National Anthem" (joka tunnettiin levytyksen aikoihin nimellä "Everyone"). "The National Anthemia" oli yritetty nauhoittaa jo "OK Computerin" b-puolelle, mutta tällä kertaa Yorke tahtoi siihen Charles Mingus -tyylisen torvisektion. Hän ja Jonny saivat jazzmuusikot kuulostamaan "liikenneruuhkalta". Jonny ja hänen veljensä Colin Greenwood alkoivat myös kokeilla musiikkinsa samplaamista muiden artistien musiikin kanssa. Yksi sampleista oli kappaleen "Idioteque" pohjana, ja Yorke lauloi sen päälle. Colin kutsui Radioheadia yhä rockyhtyeeksi tyylinvaihdoksesta huolimatta.


title: Kid A

text: Albumin nauhoitukset päättyivät kevään 2000 aikana, ja yhtye oli tehnyt melkein 30 uutta kappaletta. Yhtye ei halunnut tehdä tupla-albumia, joten se säästi monet kappaleet seuraavalle julkaisulleen, vuoden 2001 albumille "Amnesiac". Yorkella oli vimmattu halu johtaa albumin viimeistelyä, ja yhtye riiteli kappalejärjestyksestä. Kiistely sai yhtyeen lähelle hajoamista. Lopulta päätettiin, että "Kid A" alkaisi kappaleella "Everything in Its Right Place". Yorkesta kappale oli levyn edustavin ja hän halusi, että se julkaistaisiin myös singlenä. Albumin miksasi Godrich, ja masteroinnin teki Chris Blair Abbey Roadin studiolla.


title: Kid A

text: Levyn viimeistelyn jälkeen tehtiin markkinointisuunnitelma. Eräs EMI:n johtajista kehui musiikkia, mutta pelkäsi ettei albumi menestyisi markkinoilla, koska kuulijat eivät ymmärtäisi sitä. Joka tapauksessa media oli hyvin kiinnostunut albumista; "Kid A:ta" pidettiin odotetuimpana rock-albumina sitten Nirvanan "In Uteron". Yhtye päätti, ettei julkaisisi virallisia singlejä albumilta. Kuitenkin joitakin kappaleita, kuten "Optimisticia", soitettiin radiossa.


title: Kid A

text: Radiohead ja yhtyeen fanit viettivät paljon aikaa Internetissä, joten Parlophone (UK) ja Capitol Records (USA) markkinoivat albumia Internetin kautta. Lyhyitä filmejä, joita kutsuttiin nimellä "blip", levitettiin ilmaiseksi verkossa. Niitä näytettiin myös musiikkikanavilla ohjelmien välissä. Capitol kehitti "iBlipin", Java-peräisen ohjelman, joka lisättiin fanisivustoille ja antoi käyttäjilleen mahdollisuuden tilata albumia etukäteen ja kuunnella sitä ennen sen julkaisua.


title: Kid A

text: Yhtye teki lyhyen kiertueen Välimeren maihin alkukesästä 2000 ja soitti silloin uusia kappaleitaan ensimmäistä kertaa. Albumin nimi paljastettiin kesällä 2000, ja konserttien bootlegit levisivät Napsterissa. Colin Greenwood kertoi yhtyeen Barcelonan-keikan olleen heti konsertin jälkeisenä päivänä Napsterissa. Kun yhtye soitti kolmen viikon kuluttua Israelissa, yleisö tiesi kaikkien uusien kappaleiden nimet, ja Greenwood piti siitä. Albumi päätyi kuukausi ennen julkaisua Napsteriin. On arvioitu, että levyä ladattiin ilmaiseksi miljoonia kertoja ennen sen julkaisua, ja jotkut odottivat heikompaa myyntiä.


title: Kid A

text: Euroopan myynti hidastui 2. lokakuuta 2000, virallisena julkaisupäivänä, koska 150 000 virheellistä CD:tä palautettiin EMI:lle. Silti "Kid A" nousi suoraan ensimmäiseksi Britannian albumilistalla, Yhdysvalloissa, Ranskassa, Irlannissa, Uudessa-Seelannissa ja Kanadassa. Se oli ensimmäinen brittiläisen yhtyeen ykkössija Yhdysvalloissa kolmeen vuoteen ja Radioheadin ensimmäinen Yhdysvaltojen top 20:een päässyt albumi. Jotkut ovat arvioineet, että vertaisverkkolevitys saattoi edistää albumin myyntiä, koska se myös levitti tietoa uudesta albumista.


title: Kid A

text: Yhtye teki kiertueen Euroopassa loppuvuodesta 2000 ja esiintyi erikoisvalmisteisessa teltassa, jossa ei ollut yritysten logoja. Yhtye esitti pääosin uusia kappaleita. Radiohead soitti myös kolme konserttia Pohjois-Amerikan teattereissa, ensimmäistä kertaa lähes kolmeen vuoteen. Pienet konsertit myytiin loppuun nopeasti, ja ne houkuttelivat kuuluisuuksia ja faneja, jotka jonottivat lippuja pitkään. Lokakuussa yhtye vieraili ohjelmassa "Saturday Night Live". Siinä esitetty materiaali tyrmistytti jotkin katselijat, jotka olivat odottaneet tavanomaisia rock-kappaleita.


title: Kid A

text: "Kid A:han" ovat vaikuttaneet 1990-luvun glitch ja elektroniset ambient (tai IDM) -artistit Autechre ja Aphex Twin sekä Warp Recordsin artistit. Vaikutteita ovat antaneet myös 1970-luvun Krautrock-yhtyeet kuten Can, Faust ja Neu!; ja Charles Mingusin jazz sekä Alice Coltrane ja Miles Davis. Albumin äänitysten aikana Radiohead haki inspiraatiota varhaisen vaikuttajansa Talking Headsin albumilta "Remain in Light" (1980), ja yhtyeen jäsenet kuuntelivat myös hip hoppia.


title: Kid A

text: Kappaletta "How to Disappear Completely" inspiroi laulaja Scott Walker, joka oli vaikuttanut myös yhtyeen ensimmäiseen hittiin, "Creepiin". Kappaleen jousisovitukseen taas vaikutti puolalainen säveltäjä Krzysztof Penderecki. Jonny Greenwood soitti tässä ja muissakin "Kid A:n" kappaleissa ondes martenotia. Idean hän sai Olivier Messiaenilta, joka teki tämän elektronisen musiikin instrumentin tunnetuksi ja oli myös yksi Greenwoodin teini-iän idoleista. "Idioteque"-samplen ovat tehneet Paul Lansky ja Arthur Kreiger, jotka säveltävät tietokonevaikutteista taidemusiikkia.


title: Kid A

text: Ennen "Creepiä" kirjoitettu "Motion Picture Soundtrack" oli yritys jäljitellä 1950-luvun Disney elokuvien äänimaailmaa. Yorke äänitti sen yksin harmonilla, ja muut yhtyeen jäsenet lisäsivät siihen samplatut harppu- ja kontrabassoäänet.


title: Kid A

text: Albumin teon aikaan Radiohead ei ollut enää kiinnostunut progressiivisesta rockista, eikä "Kid A":lla ole kuutta minuuttia pidempiä kappaleita. Joskus albumin musiikkityyliä on kuvailtu post-rockiksi sen minimalistisen tyylin takia. Jonny Greenwoodin kitarasoolot eivät ole niin hallitsevia "Kid A:lla" kuin Radioheadin aikaisemmilla albumeilla, mutta kitaroita on kuitenkin yhä käytetty kuitenkin useimmissa kappaleissa. Instrumentaalikappaleessa "Treefingers" Ed O'Brienin kitarasooloa on muokattu digitaalisesti, jotta siihen saataisiin ambient-soundi. Myös joitakin Yorken lauluosuuksia on muokattu albumilla vahvasti: esimerkiksi nimikappaleen laulua on muokattu ondes martenotilla, jotta se kuulostaisi puhesyntetisaattorilta. Yhtyeen tyylin muutosta on verrattu siihen, minkä U2 teki "Zooropa"-albumilla (1993) ja "Passengers" -sivuprojektissaan (1995) tai Talk Talk "Laughing Stockilla" (1991).


title: Kid A

text: "Kid A" oli esikoislevy "Pablo Honeyn" (1993) jälkeen Radioheadin ensimmäinen albumi, jonka sanoituksia ei lue levyn kansilehtisessä. Thom Yorke, joka kirjoitti kaikki sanoitukset, on perustellut ratkaisua sillä, että sanoja ei voi erottaa musiikista. Kun hänen ääntään muokattiin, hän sai etäisyyttä nimikkokappaleen "brutaaliin ja kamalaan" aiheeseen, josta hän ei olisi voinut laulaa muuten. Ainakin osan sanoituksista Yorke kokosi mielivaltaisesti irrallisista sanoista ja lauseista. Radioheadin virallisille kotisivuille lisättiinkin nauhoitusten aikana Tristan Tzaran samalla tekniikalla tekemä dada-runo.


title: Kid A

text: Albumin nimessä on nähty, ilmeisesti aiheetta, viittaus Carl Steadmanin tekemään keräilykorttisarjaan "Kid A in Alphabet Land", joka esittelee psykoanalyytikko Jacques Lacanin käsityksiä. Yorken mukaan Kid A voisi olla ensimmäisen ihmiskloonin nimi, mutta toisaalta hän on sanonut, ettei hänellä kuitenkaan ole ollut mielessään mitään teemaa tai tarinaa. Toisessa yhteydessä Yorke on väittänyt Kid A:n olevan sekvensserin lempinimi..


title: Kid A

text: Yhtyeen jäsenet lukivat Naomi Kleinin globalisaation vastaisen kirjan "No Logo" albumin nauhoitusten aikana ja suosittelivat sitä faneilleen kotisivuillaan. He jopa kutsuivat albumia nimellä "No Logo". Joidenkin mielestä "Kid A" vastustaa konsumerismia, globaalia kapitalismia sellaisena kuin Radiohead sen käsittää. Musiikkijournalisti Chuck Klostermanin mukaan albumi ennakoi tahattomasti, mutta aavemaisella tavalla syyskuun 11. päivän iskuja ja sen aikaista maailmantilannetta.


title: Kid A

text: "Kid A:n" kappaleista ei ensin tehty täyspitkiä musiikkivideoita vaan niistä julkaistiin vain "blipeiksi" kutsuttuja lyhyitä, yleensä noin 30 sekuntia kestäviä videopätkiä. Blipejä näytettiin ohjelmien välissä MTV:llä, joskus albumin TV-mainoksina, ja niitä levitettiin ilmaiseksi Radioheadin kotisivulla. Ne olivat edelleen tammikuussa 2008 saatavilla epäviralliselta fanisivustolta.


title: Kid A

text: Shynola-taiteilijaryhmä teki kaikki blipit. Suurin osa niistä oli animoituja, ja usein niitä inspiroi Stanley Donwoodin tekemä albumin kansitaide. Videot on käsitetty tarinoiksi siitä, miten luonto yrittää saada sivilisaation luopumaan bioteknologiasta ja konsumerismista. Videoilla esiintyy muun muassa "spermahirviö" ja silmiään räpyttelevä, geneettisesti muunneltu tappajanalle, josta tuli myöhemmin albumin mainoskampanjan tunnus.


title: Kid A

text: Tavanomaisempi video julkaistiin loppuvuodesta 2000: siinä oli yhtye soittamassa "Idiotequea" studiossa. Muutamia kuukausia myöhemmin video julkaistiin "Motion Picture Soundtrackilla", joka koostui blipeistä.


title: Kid A

text: Kannessa, jonka ovat tehneet Donwood ja Tchock (Thom Yorken alias), on tietokoneella muokattu kuva vuorimaisemasta. Se on heijastus talven 1999 Kosovon sodasta. Donwood liikuttui eräästä "The Guardianissa" olleesta kuvasta, ja hän kertoi sodan tuntuneen siltä kuin sitä olisi käyty hänen kotikadullaan. Takakannessa on digitaalisesti muokattu kuva toisesta lumisesta maisemasta, missä tuli riehuu niityillä. "Kid A:n" mukana tuli Donwoodin ja Tchockin tekemä lehtinen, joka oli printattu sekä kiiltävälle paperille että paksulle läpikuultavalle paperille.


title: Kid A

text: Ensimmäisissä "Kid A:n" painoksissa oli erillinen lehtinen CD-pidikkeen alla. Lehtisessä oli viittauksia politiikkaan, kuten demonia muistuttava Tony Blairin kuva, jonka vieressä kehotettiin varomaan kansankiihotusta.


title: Kid A

text: "Kid A:sta" julkaistiin myös erikoisversio, jossa oli paksu pahvikotelo ja uusi kansitaide. Vaikka senkin kansitaide on tehty samaan tyyliin, sitä ei ole käsitelty digitaalisesti.


title: Kid A

text: "Kid A" sai osakseen paljon huomiota, mutta se jakoi kuuntelijoiden mielipiteet. Kirjailija Nick Hornby, joka on Radioheadin vanhemman tuotannon ihailija, on verrannut "Kid A:ta" Lou Reedin "Metal Machine Musiciin" ja sanonut, että se oli "kaupallinen itsemurha" joka oli tehty vain levy-yhtiöstä eroon pääsemiseksi. Hän myös valitteli sitä, että musiikkityyli oli vaihtunut "The Bendsistä" (1995) ja "OK Computerista". Vuonna 2001 Radiohead oli kokeelliseen musiikkiin erikoistuneen "The Wire" -lehden kannessa. Lehti ei yleensä huomioi vaihtoehtorockia, mutta nyt pääjuttuna oli Simon Reynoldsin tekemä yhtyeen haastattelu. Haastattelussa puolustettiin "Kid A:ta" ja sen seuraajaa "Amnesiacia" ja kiistettiin väitteet, että ne eivät olisi omaperäisiä.


title: Kid A

text: Monet amerikkalaiset kriitikot suhtautuivat albumiin myönteisesti, kuten "Spin-lehti", joka nimesi Radioheadin "Vuoden yhtyeeksi", ja "USA Today", jonka mukaan "Kid A" on "omalaatuisin albumi, joka on koskaan noussut suoraan ensimmäiselle sijalle". Myös ranskalaiset julkaisut "Les Inrockuptibles" ja "Magic" antoivat "Kid A:lle" erittäin positiiviset arviot. "Les Inrocksin" lukijat äänestivät "Kid A:n" myös vuoden albumiksi. Britanniassa monet kriitikot, jotka olivat toivoneet Radioheadin "pelastavan rockin", pettyivät "Kid A:han". "Melody Maker" sanoi jo kuukausia ennen albumin julkaisua, että "jos on olemassa yhtye, joka palauttaa rockin meille, se on Radiohead", ja albumin arvostelu oli lopulta hyvin kielteinen. "NME" kuvasi levyä "pitkäveteiseksi ja ylianalysoiduksi erehdykseksi" ja antoi sille seitsemän pistettä kymmenestä.


title: Kid A

text: Vuoden 2000 lopulla albumi löytyi silti monien kriitikoiden top 10 -listoilta. Vuonna 2001 "Kid A" sai Grammy-ehdokkuuden "vuoden albumiksi" ja voitti sekä parhaan vaihtoehtoalbumin että parhaiten editoitun albumin Grammyn. Vuonna 2005 kaksi suosittua indie-musiikkijulkaisua, "Pitchfork Media" ja "Stylus Magazine" nimesivät albumin parhaaksi albumiksi viiteen vuoteen (vuodet 2000 - 2005).


title: Kid A

text: Sue-lehti valitsi sen 2000-kymmenluvun parhaaksi ulkomaiseksi albumiksi vuonna 2009.Tiedot haettu Acclaimed Music -sivustolta.


title: Kid A

text: Kaikkien kappaleiden, paitsi "Idiotequen", tekijä on Radiohead.


title: Tom Wentzel

text: Tom Wentzel (s. 9. syyskuuta 1947 Helsinki) on suomalainen näyttelijä. Hän on Helsingin Kaupunginteatterin näyttelijä.


title: Tom Wentzel

text: Hän on näytellyt muun muassa televisiosarjoissa Rauta-aika, Hovimäki sekä useissa suomalaisissa elokuvissa, kuten miespääosaa vuoden 1980 unkarilais-suomalaisessa yhteistyöelokuvassa "Tullivapaa avioliitto".


title: Tom Wentzel

text: Wentzel kuuluu Ylen Radioateljeen ryhmään. Hänen äänensä on tuttu myös piirrossarjoista ja -elokuvista.


title: Tom Wentzel

text: Wentzel lukee myös äänikirjoja.


title: Peter, Paul and Mary

text: Peter, Paul and Mary (usein PP&M) oli yhdysvaltalainen vuonna 1961 perustettu folkmusiikkitrio. Trion muodostivat Peter Yarrow, Noel "Paul" Stookey ja Mary Travers. Se on yksi 1960-luvun menestyneimpiä folkyhtyeitä.


title: Peter, Paul and Mary

text: Ryhmän loi ja sitä manageroi Albert Grossman, joka halusi muodostaa superyhtyeen tuomalla yhteen "pitkän blondin (Travers), hauskan kaverin (Stookey) ja hyvännäköisen kaverin (Yarrow)". Yhtyeen debyyttialbumi "Peter, Paul and Mary" ilmestyi vuonna 1962 ja se sisälsi Pete Seegerin hittikappaleet "If I Had a Hammer" (tunnetaan myös nimellä "(The Hammer Song)") ja "Where Have All the Flowers Gone?". Albumi pysyi Billboardin kymmenen kärjessä kymmenen kuukautta ja sadan kärjessä yli kolme vuotta.


title: Peter, Paul and Mary

text: Vuonna 1963 Peter, Paul and Mary julkaisivat kansainvälisesti suurimman hittinsä, Bob Dylanin kappaleen "Blowin' in the Wind". Trion single ilmestyi paria kuukautta ennen Dylanin omaa versiota. Trio julkaisi läpi 1960-luvun albumeja ja joulukuussa 1969 John Denverin kappale "Leaving on a Jet Plane" nosti heidät listaykköseksi.


title: Peter, Paul and Mary

text: Trio hajosi vuonna 1970 ja jäsenet aloittivat soolouransa. Menestys jäi vaisuksi Stookeyn vuoden 1971 hittisingleä "The Wedding Song (There is Love)" lukuun ottamatta. Trio palasi yhteen vuonna 1978 ydinvoimanvastaista konserttia varten ja on esiintynyt ja levyttänyt siitä lähtien. Menestys ei kuitenkaan ole enää ollut 1960-luvun kaltaista. Yhtye esiintyi säännöllisesti aina alkusyksyyn 2009 saakka.


title: Peter, Paul and Mary

text: Mary Travers kuoli 16. syyskuuta 2009 leukemian kemoterapian aiheuttamiin komplikaatioihin.


title: Yleisurheilu kesäolympialaisissa 1936

text: Vuoden 1936 kesäolympialaisissa Berliinissä järjestettiin yleisurheilussa 29 kilpailutapahtumaa, 23 miehille ja 6 naisille.


title: Janina Berman

text: Janina Berman (s. 9. marraskuuta 1945 Turku) on suomalainen näyttelijä. Hän on näytellyt muun muassa "Hovimäki"-televisiosarjassa.


title: Janina Berman

text: Berman on opiskellut pantomiimia Ruotsissa ja Suomessa ja opettanut sitä Åbo Amatörteaterföreningissä. Berman jäi eläkkeelle Åbo Svenska Teaterista vuonna 2011.


title: Kadonnut maailma (Michael Crichton)

text: Kadonnut maailma () on vuonna 1995 ilmestynyt Michael Crichtonin tieteis- ja jännitysromaani, joka on jatko-osa vuonna 1990 kirjoitetulle "Dinosauruspuistolle". Sen on suomentanut Jaakko Kankaanpää, ja suomennoksen on julkaissut 1996 Otava.


title: Kadonnut maailma (Michael Crichton)

text: Kirjan elokuvasovitus "Kadonnut maailma – Jurassic Park" valmistui vuonna 1997.


title: Kadonnut maailma (Michael Crichton)

text: Matemaatikko Ian Malcolm toimii professorina arvostetussa yliopistossa, kun rikas paleontologi Richard Levine pyytää häntä lähtemään mukaansa retkikuntaan, jonka matka suuntautuu Costa Ricaan. Mantereelta on löydetty useita dinosauruksen ruumiiksi epäiltyjä ruhoja, jotka Costa Rican hallitus on kuitenkin tuhonnut. Malcolm lupaa lähteä mukaan, jos jotakin todella löytyy.


title: Kadonnut maailma (Michael Crichton)

text: Matkallaan Costa Ricaan Levine löytää yhden dinosauruksen ruumiin, mutta hallitus tuhoaa sen hänen silmiensä edessä. Sattumalta hän kuulee Isla Sornan saaresta, missä dinosauruksia huhujen mukaan elää, ja lähtee sinne yksin. Yhdysvalloissa Ian Malcolm saa Levinen hänelle lähettämän palasen dinosauruksen nahkaa ja sattumalta saa kuulla yhdessä "Doc" Thornen kanssa radiopuhelimesta Levinen avunpyynnön. He lähtevät saarelle Eddie Carr -nimisen mekaanikon kanssa ja ottavat mukaansa Levinelle tutkimuksia varten tilatut varusteet.


title: Kadonnut maailma (Michael Crichton)

text: Samaan aikaan Lewis Dodgson, joka on InGenin kanssa kilpailleen Biosyn-yrityksen geneetikko, on kahden työtoverinsa kanssa saapumassa saarelle aikomuksenaan varastaa dinosaurusten munia. Villieläinten tutkija Sarah Harding saapuu Dodgsonin ryhmän mukana saarelle ja kohtaa siellä Malcolmin pelastusryhmän. Dodgsonin suunnitelmat kariutuvat, kun hänen työtoverinsa saavat surmansa ja hän jää pulaan saarelle.


title: Kadonnut maailma (Michael Crichton)

text: Myöhemmin Eddie tuo loukkaantuneen tyrannosauruksen poikasen pelastusryhmän asuntovaunuun, ja Malcolm ja Harding alkavat hoitaa sen murtunutta jalkaa. Samana iltana kaksi aikuista tyrannosaurusta hyökkää heidän autojensa kimppuun haavoittaen Malcolmia ja tuhoten toisen asuntovaunuista.


title: Kōben maanjäristys 1995

text: Kōben maanjäristys oli Japanissa 17. tammikuuta 1995 sattunut maanjäristys, joka ravisteli Kōben puolentoista miljoonan asukkaan kaupunkia. Se oli voimakkuudeltaan M 6,9. Yli kuusi tuhatta ihmistä sai surmansa, ja taloudelliset menetykset olivat yli 200 miljardia Yhdysvaltain dollaria. Se oli Japanin pahin maanjäristys vuoden 1923 Suuren Kantōn maanjäristyksen jälkeen.


title: Kōben maanjäristys 1995

text: Järistyksen keskus sijaitsi 30 kilometrin päässä Kōbesta Awajishiman saaren alla noin 20 kilometrin syvyydessä. Järistys tuhosi lähes 100 000 rakennusta ja katkaisi kaupungin puhelinlinjat ja sähköt. Rakennusten lämmityslaitteiden saamat vauriot aiheuttivat myös tulipaloja.


title: Kōben maanjäristys 1995

text: Järistys tapahtui kolmen mannerlaatan törmäysvyöhykkeellä: Tyynenmeren laatan, Euraasian laatan ja Filippiinien laatan.


title: The Blue Light

text: The Blue Light () on vuonna 2003 valmistunut japanilainen draamaelokuva, jonka on ohjannut Yukio Ninagawa. Elokuva perustuu Yûsuke Kishin kirjaan.


title: Karoliina Blackburn

text: Karoliina Blackburn (s. 23. marraskuuta 1972 Helsinki, Suomi) on suomalainen näyttelijä. Hän on näytellyt sekä teatterissa, televisiossa että elokuvissa. Hän on julkaissut myös satukirjan.


title: Karoliina Blackburn

text: Blackburn on tehnyt vuodesta 1998 alkaen kymmenkunta roolia Tampereen Työväen Teatterissa ja 2010-luvulla näytellyt Teatteri Siperiassa.


title: Karoliina Blackburn

text: Blackburn on naisten thainyrkkeilyn Suomen mestari vuodelta 2004 alle sarjassa.


title: Karoliina Blackburn

text: Hän on avoliitossa näyttelijä Tommi Raitolehdon kanssa ja heillä on yhteinen lapsi. Blackburn on ollut kihloissa thainyrkkeilyvalmentaja Pertti Nurmen kanssa.


title: Kultasaksinen rapu

text: Kultasaksinen rapu () on belgialaisen Hergén piirtämä ja kirjoittama Tintin yhdeksäs seikkailu. Se ilmestyi ranskaksi vuonna 1941, ja suomeksi vuonna 1972 Jukka Kemppisen suomentamana.


title: Kultasaksinen rapu

text: Piirtäessään Kultasaksista rapua lehteen Hergé joutui tekemään yhden rivin strippejä päivittäin. Hän oli ennen piirtänyt sivun viikossa, jonka hän osasi paremmin. Myöhemmin amerikkalaiset kustantajat pyysivät Hergéä sensuroimaan kahta kohtaa.


title: Kultasaksinen rapu

text: Kapteeni Haddock esiintyy Kultasaksisessa ravussa ensimmäistä kertaa.


title: Kultasaksinen rapu

text: Tintti on kävelyllä koiransa Miloun kanssa. Milou alkaa penkoa roskapönttöä ja saa kuonoonsa avatun raputölkin. Pian Tintti ja Milou tapaavat ystävänsä etsivät Dupontin ja Dupondin. Etsivät kertovat olevansa tutkimassa väärennettyjen kolikoiden tapausta. Dupont ja Dupond haluavat näyttää paperit, jotka ovat saaneet jo kokoon tutkimuksissaan. Papereita etsittäessä Tintti löytää laatikon, jossa on erään hukkuneen miehen tavarat, jotka häneltä oli löydetty. Tintti ottaa jotakin laatikosta, ja lähtee juoksemaan. Dupont ja Dupond juoksevat Tintin kiinni ja Tintti selittää heidän juostessa: paperinpala, jonka hän oli ottanut, oli samanlainen kuin raputölkin etiketti, jonka Milou oli huomannut. Tölkki ei ole kuitenkaan enää roskapöntössä.


title: Kultasaksinen rapu

text: Illalla Tintti tutkii paperia ja huomaa, että siihen on kirjoitettu "Karaboudjan". Ulkoa kuuluu avunhuutoja ja Tintti ryntää paikalle. Portinvartija, joka oli huutanut apua kertoo, että japanilainen jolla oli kirje Tintille oli juuri astumassa taloon, kun kolme miestä tulivat löivät tämän tajuttomaksi ja veivät pois. Seuraavana päivänä Tintti saa tietää, että hukkunut mies oli "Karboudjan" -nimisellä laivalla töissä. Tintti menee etsimään "Karboujania" satamasta, löytäen sen.


title: Kultasaksinen rapu

text: Pian Tintti, Dupond ja Dupont tutkivat laivan. Tintti kolkataan ja hän herää laivan ruumassa laivan ollessa liikkeellä. Tintti karkaa ja löytää samanlaisia raputölkkejä kuin kaupungissa. Hän avaa yhden koska hänellä on nälkä, mutta hän löytääkin sieltä oopiumia. Hän pääsee salaa kapteenin hyttiin ja kertoo huumeesta, ja saa selville ettei kapteeni tiedä asiasta mitään. Pian kapteeni, jonka nimeksi osoittautuu Haddock saa vahingossa Tintin kolkanneen miehen paikalle, ja Tintti jää melken kiinni.


title: Kultasaksinen rapu

text: Erinäisten sattumusten jälkeen Tintti ja Haddock pääsevät karkuun pelastusveneellä. Haddock löytää veneestä rommipullon ja juo sen kokonaan. Pian Tintti herää siihen, että vene palaa. Haddock sytytti veneeseen nuotion lämmikkeeksi. Tintti yrittää sammuttaa sen, mutta Haddock estää sen ja kaataa vahingossa koko veneen.


title: Kultasaksinen rapu

text: Pian vesitaso alkaa ampua Tinttiä ja Haddockia. Tintti ampuu takaisin ja saa koneen laskeutumaan. Koneen lentäjät tulevat koneen kellukkeelle ja alkavat korjata vahingoittunutta konetta, samaan aikaan Tintti ui aseen kanssa koneen luokse, ja saa lentäjät kiinni. Tintti lähtee Haddockin, Miloun ja köytettyjen lentäjien kanssa kohti Espanjaa. Lentokone syöksyy kuitenkin maahan ja syttyy tuleen. Kaikki kuitenkin selviytyvät.


title: Kultasaksinen rapu

text: Tintti herää tuntemattomassa paikassa ja pääsee paikan päällikön luo. Samaan aikaan Haddock pääsee samaan paikkaan. "Päällikkö" on luutnantti Delcourt, Afgharin linnoituksen komentaja. He kuulevat olevansa Marokossa, samaan aikaan he kuulevat myös radiosta, että "Karboudjan" on uponnut ja miehistö on hukkunut. He saavat kamelit ja lähtevät kohti rannikkoa.


title: Kultasaksinen rapu

text: Satamakaupunki Baggharissa Tintti huomaa jotain ja lähtee juoksemaan. Haddock seuraa Tinttiä, mutta törmää erääseen kauppiaaseen ja joutuu poliisien kynsiin. Tintti oli huomannut Allanin, "Karaboudjanin" perämiehen. Hän varjostaa häntä, mutta kadottaa hänet pian. Myöhemmin Haddock vapautetaan, mutta sillä aikaa Tintti on jo hävinnyt.


title: Kultasaksinen rapu

text: Kapteeni Haddock menee baariin juomaan, mutta hukkaa lompakkonsa ja hälyttää poliisin. Lompakko löytyy ja Haddock saa varoituksen. Hän näkee "Karaboudjanin" satamassa naamioituna nimellä "Djebel Amilah". Hän huutaa poliisia, mutta he luulevat huutoa rettelöinniksi, ja pidättävät Haddockin. Haddock vapautetaan jälleen ja Tintti näkee hänet. Haddock kidnapataan Tintin silmien edestä, eikä Tintti saa kidnappaajia kiinni.


title: Kultasaksinen rapu

text: Tintti tapaa kaupungissa Dupontin ja Dupondin ja hän kertoo oopiumista, "Karaboudjanista" ja Allanista. He menevät vaatekauppaan, sillä Dupondtit olivat nähneet siellä rapupurkin. He avaavat rapupurkin, mutta siellä on vain rapua. He kysyvät mistä rapu on ostettu, ja saavat vastauksen: Mohammed Ben Ali nimiseltä mieheltä. He menevät Alin luo ja saavat tietää, että Ali oli saanut tölkit Omar Ben Salaadilta. Dupontit lähtevät Omarin ja Tintti lähtee etsimään Haddockia.


title: Kultasaksinen rapu

text: Tintti pukeutuu valepukuun, ja löytää talon minne Allan menee. Pian Tintti livahtaa samaan paikkaan. Tintti löytää talosta raputölkkejä, joissa on oopiumia. Kauempaa kuuluu Haddockin huutoa. Häntä uhkaillaan, jotta hän kertoisi, missä Tintti on. Tintti ottaa aseen ja saa vapautettua Haddockin. Haddock kuitenkin epäonnistuu paossa ja Tintti menettää pistoolinsa. Rosvot pääsevät yllättämään Tintin ja Haddockin. He juoksevat viinikellariin karkuun, rosvojen luodit menevät viinitynnyreistä läpi ja Tintti ja Haddock humaltuvat viinihöyryistä. Rosvot saavat heidät kiinni. Haddock kaataa humalassa viiniä yhden rosvon päälle, joten rosvo ottaa pullon pois. Tästä Haddock raivostuu ja ajaa koko rosvolauman karkuun.


title: Kultasaksinen rapu

text: Samaan aikaan Dupond ja Dupond kuulustelevat Omar Ben Salaadia, joka jää kiinni rosvojen piilopaikan päätyessä hänen taloonsa. Allan karkaa veneellä, mutta Tintti saa hänet kiinni. Kun Tintti saapuu satamaan, siellä odottaa japanilainen, joka kidnapattiin tarinan alussa. Hän kertoo olevansa Bunji Kuraki, Jokohaman salaisesta poliisista. Hän olisi varoittanut Tinttiä, jos hän olisi ruvennut tutkimaan tätä tapausta. Kirja päättyy Haddockin radioesiintymiseen.


title: Pikku myyjätär

text: Pikku myyjätär on Georg Malmsténin ohjaama suomalainen elokuva vuodelta 1933. Elokuvan ensi-ilta oli 3. joulukuuta 1933 Kino Palatsi-teatterissa Helsingissä. Elokuva oli Havi Osakeyhtiön tilaama ja siinä esiteltiin myös yhtiön tuotteita.


title: Pikku myyjätär

text: Elokuvaa esitettiin 1930-luvulla kaksoisnäytännöissä yhdessä elokuvan Herrat täysihoidossa kanssa.


title: Chūetsun maanjäristys 2004

text: Chūetsun maanjäristys 2004 oli Japanissa 23. lokakuuta 2004 sattunut maanjäristys, joka ravisteli Honshūn saarta. Se oli voimakkuudeltaan 6,6 M. Maanjäristyksen keskus oli lähellä Honshun länsirannikkoa 85 km Naganosta ja 195 km Tokiosta. 39 ihmistä sai surmansa, 3 000 loukkaantui ja 100 000 joutui jättämään kotinsa.


title: Monen monta mukavaa

text: Monen monta mukavaa on Ella Lahtisen ensimmäinen sooloalbumi. Ennen tätä albumia hän on laulanut Tenavatähti 1992 -levyllä.


title: Monen monta mukavaa

text: Levy on lastenmusiikkia ja sillä on uskonnollinen teema. Levyn on julkaissut helluntailainen Ristin Voitto ry.


title: Herra Lahtinen lähtee lipettiin

text: Herra Lahtinen lähtee lipettiin ("Bättre fly än illa fäkta") on suomalainen elokuva vuodelta 1939. Se perustuu Kjeld Abellin näytelmään "Melodia joka katosi".


title: Herra Lahtinen lähtee lipettiin

text: Elokuvan pääosassa on sanottu olleen koko keskiluokan, jota herra Lahtinen edustaa. Ohjaaja Nyrki Tapiovaaran mukaan Lahtisessa korostuu aikansa keskiluokan häilyvyys, joka kannattaa yhtä intohimoisesti tai intohimottomasti sekä aseistariisuntaa että Suomen puolustuksen vahvistamista. Nämä teemat olivat elokuvan valmistumisen aikaan nousseet hyvinkin korostetusti etualalle. Ohjaajalleen tyypillisesti elokuvassa on pinnan alle kätketty paljon. Vertauskuvallisuus on vahvasti läsnä.


title: Herra Lahtinen lähtee lipettiin

text: Elokuvan luultiin lopullisesti kadonneen toisen maailmansodan sekasorrossa, kunnes syksyllä 1975 siitä löydettiin neljänkymmenen minuutin pätkä, eli hieman yli puolet. Säilynyt osuus sijoittuu elokuvan keskivaiheille.


title: Herra Lahtinen lähtee lipettiin

text: Herra Lahtinen on kaikin puolin kunnollinen keskiluokkainen konttoristi, pukeutuminen ja käyttäytyminen on hillittyä ja vaimokin on niin sanotusta hyvästä perheestä. Miehen palkkatyö on työpäivän päättymisen, sunnuntain ja palkankorotuksen odottamista. Sunnuntaiden pakollisiin kuvioihin kuuluvat vasikanpaisti, appivanhempien vierailu ja perheriita. Lahtinen kaipaa kuitenkin tasaiseen elämäänsä edes muutaman kumpareen ja ehkä pari laaksoakin. Kevään tullen hän villiintyy nuoren oriin lailla, löytää elämänsä kadotetun sävelen. Kevään mennen Lahtinen palaa kiltisti ruotuun tyyppihyväksytyksi konttoristiksi. Myös rouva Edit Lahtinen alkaa hakea elämänsä kadotettua säveltä. Sen sointeja hän kuulostelee niin tiedemiehen silmälaseista kuin työmiehen työkaluistakin. Työmies suhtautuu Editiin varauksellisesti, mutta pian eri yhteiskuntaluokkiin kuuluvat henkilöt löytävät yhteisen sävelen. Lopussa Lahtisen pariskunta löytää toisensa rakenteilla olevan talon harjalla. Yhteinen melodia alkaa pikkuhiljaa soida.


Neuvostoliiton miesten lentopallomaajoukkue oli aikanaan maailman menestynein lentopallojoukkue.


title: Konsta Mäkelä

text: Konsta Mäkelä (s. 21. kesäkuuta 1965, Espoo) on suomalainen näyttelijä. Televisiossa hän on näytellyt muun muassa televisiosarjoissa "Hovimäki" ja "Rikospoliisi ei laula". Elokuvan puolella Mäkelä on esiintynyt useaan kertaan, kuten Pekka Parikan elokuvissa "Pohjanmaa" ja "Talvisota" sekä Ilkka Vanteen elokuvassa "Lupaus". Muita elokuvarooleja hänellä on yli kaksikymmentä kappaletta. Konsta Mäkelä on näyttelijä Taneli Mäkelän ja elokuvaohjaaja Ville Mäkelän veli. Konsta Mäkelä on naimisissa näyttelijä Miina Turusen kanssa.


title: Insaniquarium

text: Insaniquarium on Flying Bear Entertainment -ja PopCap Games -yhtiöiden tekemä tietokonepeli, jossa on tarkoituksena ruokkia kaloja, jolloin ne pudottavat rahaa, jolla voi ostaa päivityksiä tai munanpalan. Joka tason tarkoituksena on kerätä kolme munanpalaa, minkä jälkeen saa uuden lemmikkieläimen (), jolla jokaisella on oma erikoiskykynsä.


title: Insaniquarium

text: Pelissä on yhteensä 24 lemmikkieläintä mutta vain 20 tasoa, koska viimeiset neljä pitää ostaa simpukoilla (), joita saa vaikka pelin näytönsäästäjän avulla, tai vaihto ehtoisesti vetämällä peli läpi useaan otteeseen. Pelissä erikoista on, että aina noin minuutin välein sinne hyökkää avaruusolento (). Avaruusolentoja on seitsemän erilaista, joista kaksi ovat ampuvia. Pelin häviää, kun pelaaja menettää kaikki kalat.


title: Insaniquarium

text: Pelissä on neljä pelimoodia:


title: Chūō-kōchi

text:
Chūō-kōchi eli Keskinen ylänkö on ylänköalue Japanissa Honshūn saaren keskiosissa .
Se kattaa Naganon ja Yamanashin prefektuurit sekä osia Gifun prefektuurista. Hallintoalueena sen kattaa Kōshin'etsu.


title: Chūō-kōchi

text: Chūō-kōchin ilmasto on Japanin mantereisin: kesän ja talven lämpötilaero on suuri ja sademäärä läpi vuoden melko vähäinen.


title: Yleisurheilu kesäolympialaisissa 1948

text: Vuoden 1948 kesäolympialaisissa Lontoossa järjestettiin yleisurheilussa 33 kilpailutapahtumaa, 24 miehille ja 9 naisille.


title: Kosminen neutriinotausta

text: Kosminen neutriinotausta () on neutriinoista muodostuva taustasäteily.


title: Kosminen neutriinotausta

text: Kuten kosminen taustasäteily kosminen neutriinotausta on alkuräjähdyksen jäänne. CNB vapautui aineesta kaikkeuden ollessa vasta 2 sekuntia vanha. Säteilyn lämpötilan on arveltu olevan 1,9 kelviniä tai vähemmän. Neutriinot ovat äärimmäisen vaikeita havaittavia ja siksi CNB:tä ei välttämättä koskaan havaita suoraan.


title: M/S Birka Trader

text: M/S Birka Trader () on Birka Cargo Ab:n omistama ro-ro-rahtialus. Alus on rakennettu vuosina 1997–1998 Romaniassa ja Norjassa. Kuollutta painoa "Birka Traderilla" on 8 853 tonnia ja jääluokitus on 1A Super eli se pystyy useimmissa jääolosuhteissa kulkemaan yksin. Alus on rekisteröity Suomen lipun alle ja sen kotisatama on Maarianhamina. Nykyisin aluksella operoi suomalainen rahtivarustamo Finnlines.


title: M/S Birka Trader

text: Birka Traderin sisaraluksia ovat M/S Birka Carrier, M/S Birka Express ja M/S MN Pelican.


title: M/S Birka Trader

text: Vuonna 1997 aluksen runko laskettiin vesille Galațissa, Romaniassa. Romaniasta alus hinattiin Rissaan, Norjaan, jossa se rakennettiin loppuun. 15. toukokuuta 1998 alus luovutettiin United Shippingin omistukseen, joka rekisteröi aluksen Suomen lipun alle. Kotisatamaksi tuli Maarianhamina. Tuolloin aluksen nimi oli "United Trader".


title: M/S Birka Trader

text: Toukokuussa 1998 alus aloitti Finnlinesin liikenteessä, reitillä Kemi–Oulu–Antwerpen–Lontoo–Felixstowe. Vuoden 2002 alussa United Trader rekisteröitiin Birka Cargo Ab:n omistukseen Maarianhaminaan. Saman vuoden marraskuussa alus nimettiin "Birka Traderiksi". Vuonna 2006 alus siirtyi liikennöimään Rauman ja Hullin välille.


title: Kaarlo Merikoski

text: Kaarlo Aukusti Merikoski, vuoteen 1906 saakka Lindstedt (5. kesäkuuta 1878 Forssa – 22. helmikuuta 1954 Helsinki) oli suomalainen opettaja, oppikirjojen tekijä ja kirjailija.


title: Kaarlo Merikoski

text: Merikosken vanhemmat olivat työnjohtaja Carl Gustaf Lindstedt ja Wilhelmiina Willberg. Valmistuttuaan kansakoulunopettajaksi 1901 Merikoski aloitti opettajanuransa Porin maaseurakunnan Pihlavan koulussa 1901–1904 ja toimi sitten Pyhtään Heinlahden koulussa 1904–1911. Hän oli Sortavalan seminaarin poikaharjoituskoulun yliopettaja 1911–1944, Sortavalan lyseon tuntiopettaja 1924–1932 ja Sortavalan kaupungin kansakoulujen tarkastaja 1923–1940.


title: Kaarlo Merikoski

text: Merikoski oli Sortavalan kaupunginvaltuuston puheenjohtaja tai varapuheenjohtaja 1923–1935. Hän toimi raittiuden edistämiseksi Laatokan Karjalassa, samoin kuin Venäjän vallan loppuaikana näiden seutujen kansallisten kouluolojen hyväksi. Kouluneuvoksen arvon hän sai 1938. Merikosken oppikirjatuotanto on laaja ja monialainen. Erityisesti laskennon, mittausopin ja kieliopin oppikirjat olivat uraauurtavia ja pitkään käytössä.


title: Kaarlo Merikoski

text: Kirjassaan "Taistelua Karjalasta" Merikoski käsittelee Raja-Karjalan tapahtumia ennen vuotta 1939, tosin varsin yksipuolisen fennomaanisesta näkökulmasta. Kirja "Voimia ja vastavoimia" sisältää hänen kaunokirjallisen tuotantonsa ja lyhyen elämäkerran. Hänen huomattavin kaunokirjallinen teoksensa lienee 1936 ilmestynyt "Uskonluopio". Merikoski julkaisi myös Karjalassa toimineen rovasti Sergei Okulovin elämäkerran (1944).


title: Kaarlo Merikoski

text: Merikosken puoliso vuodesta 1902 oli Salli Nevalainen. Professori Veli Merikoski oli heidän poikansa. Perheessä oli myös kolme tytärtä.


title: Marjaana Maijala

text: Marjaana Maijala (s. 28. lokakuuta 1968 Lahti) on suomalainen näyttelijä, joka on näytellyt useissa televisiosarjoissa, elokuvissa sekä teatterissa.


title: Marjaana Maijala

text: Maijala on valmistunut Teatterikorkeakoulusta vuonna 2000. Hän on näytellyt muun muassa Klaus Härön elokuvissa "Näkymätön Elina" (2002) ja "Äideistä parhain" (2005) sekä elokuvassa "Kekkonen tulee!" (2014), jonka on ohjannut Marja Pyykkö. Lisäksi hän on näytellyt televisiossa muun muassa sarjoissa "Koukussa", "Tie Eedeniin", "Kotikatu" ja "Hovimäki".


title: Marjaana Maijala

text: Helsinkiläinen Maijala on näytellyt myös useissa teattereissa, muun muassa Suomen Kansallisteatterissa.


title: Marjaana Maijala

text: Maijalalle myönnettiin parhaan naisnäyttelijän Venla-palkinto vuonna 1999 televisiosarjasta "Pieni pala jumalaa" (TV1).


title: Käyttöaste

text: Käyttöaste tarkoittaa sitä tuotantokyvyn kapasiteetin osaa, mikä tehtaalla kulloinkin on käytössään. Tehtaan tuotantokykyä voidaan lisätä rakentamatta lisätuotantokykyä siten, että osa valmistusvaiheiden vaatimasta tuotantokyvystä hankitaan valmistustapahtuman ulkopuolelta.


title: Käyttöaste

text: Jos tehtaan käyttöaste on 50 %, käy tehdas puolella tuotantokyvystään. Suuressa pääomavaltaisessa teollisuudessa pyritään jatkuvasti korkeaan, jopa yli 90 %:n jatkuvaan käyttöasteeseen. Miltei 100 %:n kapasiteetin käyttöaste voi konerikkojen, raaka-aineiden tai energian tilapäisen saamattomuuden vuoksi aiheuttaa suurehkon toimitusepävarmuuden. Tämän vuoksi useimmat tuotantolaitokset mitoitetaan kulloistakin myyntimäärää suuremmaksi, koska käyttämättömään kapasiteetin osaan sisältyy liikevaihdon kasvunvara.


title: Japaninjättisalamanteri

text: Japaninjättisalamanteri ("Andrias japonicus") on Japanissa endeemisenä elävä salamanterilaji.


title: Japaninjättisalamanteri

text: Japaninjättisalamanterien iho on ryppyinen ja väriltään musta ja harmaa vaihtelevin kuvioinnein. Yksilöiden tummuus tai vaaleus vaihtelee voimakkaasti. Japaninjättisalamanterin ruumis on pitkä ja niillä on pitkä ja leveä häntä. Salamanterin kaksi jalkaparia ovat suurin piirtein saman kokoiset ja sen kaksi hyvin pientä silmää sijaitsevat sen leveän pään päällä. Uhattuna japaninjättisalamanteri erittää valkoista ja myrkyllistä limaa. Muiden sammakkoeläinten tavoin japaninsalamanteri voi hengittää ihonsa kautta. Ihon rypyt lisäävät ihon hengittävää pinta-alaa. Japaninjättisalamantereilla on myös yksi keuhko, jota eläin käyttää kuitenkin hengittämisen sijaan kellumisen hallintaan. Salamanteri selviää jonkin aikaa myös kuivalla maalla, kunhan sen iho pysyy kosteana.


title: Japaninjättisalamanteri

text: Japaninjättisalamanteri on maailman toiseksi suurin salamanterieläin heti kiinanjättisalamanterin jälkeen.


title: Japaninjättisalamanteri

text: Japaninjättisalamanteri on kotoperäinen laji Japanissa. Sitä tavataan Honshūn saaren länsiosissa, sekä Shikokun ja Kyūshūn saarilla. Tärkein keskittymä niitä on Honshūn länsiosissa, Shikokulla ja Kyūshūlla niiden elinalue on pirstaleinen. Laji lisääntyy ja elää pieni- ja suurikokoisissa joissa ja se suosii kirkkaita vesiä tavallisesti metsäympäristöissä. Lajia on tavattu myös ajoittain kaupunkiympäristöissä. Lajin asuttamat joet ovat tavallisesti kylmiä, nopeajuoksuisia ja hapekkaita. Täysikasvuiset yksilöt saattavat sietää myös muunlaisia elinympäristöjä, mutta niissä lisääntyminen ei ole välttämättä mahdollista.


title: Japaninjättisalamanteri

text: Japaninjättisalamanterin ravintoon kuuluvat kalat, pienemmät salamanterit, ravut, hyönteiset, madot ja etanat. Niiden näköaisti on huono ja ne luottavatkin metsästäessään muihin aisteihinsa. Japaninjättisalamanterin aineenvaihdunta on hidas ja ne voivat tarpeen vaatiessa olla syömättä useita viikkoja. Lajin urokset ovat sukukypsiä 30 sentin ja naaraat 40 sentin pituisina. Lajin yksilöt elävät pääasiassa yksin, lukuun ottamatta lisääntymiskautta elo-syyskuussa, jolloin naaraat ja urokset kokoontuvat vedenalaisille onkaloille. Muille salamantereille epätavalliseen tapaan japaninjättisalamanterit hedelmöittävät munansa ruumiin ulkopuolella ja naaras laskee 400-600 munaansa nauhoina. Naaraiden munittua pesäonkaloa vartioi pesää hallitseva koiras. Poikaset kuoriutuvat lokakuun paikkeilla ja toukat ovat kuoriutuessaan pituudeltaan noin 30 mm. Toukat alkavat syödä käytettyään loppuun keltuaisensa ja ne saattavat syödä myös sisaruksiaan. Toukat pysyvät pesäonkalossa tammikuuhun saakka. Vain pieni osa toukista selviää täysikasvuisuuteen, johon kestää arvioiden mukaan noin viisi vuotta. Japaninjättisalamanterit ovat pitkäikäisiä ja Amsterdamin eläintarhassa vankeudessa elänyt yksilö eli aina 52-vuotiaaksi saakka.


title: Japaninjättisalamanteri

text: Kansainvälinen luonnonsuojeluliitto eli IUCN on luokitellut japaninjättisalamanterin silmälläpidettäväksi lajiksi. Lajia uhkaa sen elinympäristön pieneneminen ja pirstaloituminen esimerkiksi patojen ja betonijokivarsien rakentamisen, sekä jokien uudelleenohjaamisen takia. Japanissa tulokaslajina tavattava kiinanjättisalamanteri saattaa myös kilpailla japaninjättisalamanterin kanssa ravinnosta ja elintilasta. Japaninjättisalamanteri myös risteytyy kiinanjättisalamanterin kanssa. Tutkimusten mukaan suurin osa Kamogawajoen kannasta on risteytymiä.


title: Japaninjättisalamanteri

text: Ongelmaksi saattaa tulevaisuudessa myös muodostua vähäinen geneettinen monimuotoisuus yksilöiden välillä. Japanissa japaninjättisalamanteri on kokonaan suojeltu laji ja myös joitakin sen elinalueita on suojeltu. Asan eläintarha on kasvattanut lajia vankeudessa vuodesta 1979 lähtien, mutta vankeudessa kasvatettujen yksilöiden palauttamista luontoon ei olla kokeiltu.


title: Sirniö

text: Sirniö on kylä Posion kunnassa, lähellä Lapin ja Pohjois-Pohjanmaan maakuntien rajaa. Kylä sijaitsee seututien 863 varrella 37 kilometrin päässä keskustaajamasta Aholasta Taivalkosken suuntaan. Kylä on kuulunut vuodesta 1926 lähtien tuolloin perustettuun Posion kuntaan. Aluksi kylä kuului Iin pitäjään, sittemmin Pudasjärven pitäjään ja tämän jälkeen Taivalkoskelle. Nykyisin asukkaita kylällä on noin 100.


title: Sirniö

text: Kylällä on ollut oma kauppa, pankkikonttori, posti ja koulu, jotka lakkautettiin 1990-luvulla. Taivalkosken kunnan puolella sijaitseva Mustavaaran kaivos oli aikoinaan merkittävä työnantaja kyläläisille. Kylältä löytyy nykyään vanhuksille tarkoitettu hoivakoti.


title: Sirniö

text: Sirniön kylä on kautta aikojen ollut kuuluisa taitavaista sepistään, jotka ovat valmistaneet itse kaikki tarve-esineensä, kuten pyydysraudat, pyssyt, karhukeihäät, lukot, saranat ja työkalut. Sirniön kylän seppätuotteita on viety Iijokea pitkin ”merimaihin” eli Ouluun ja sitä tietä laajemmallakin alueelle. Myös Vienan alueelle on toimitettu erityisesti aseita. Sirniön kyläseura on aktiivisella toiminnallaan elvyttänyt vanhaa kyläseppäperinnettä. Kylällä järjestettiin vuosina 1998–2013 vuosittain kesäkuussa Sirniön seppäpäivät. Tapahtuman järjestäjänä toimi Sirniön kyläseura. Vuonna 2013 kyläseura päätti luopua tapahtuman järjestämisestä tulevina vuosina.


title: Lasten laulukaupunki

text: Lasten laulukaupunki -festivaali on vuosittain Salossa järjestettävä lastenmusiikkiin keskittyvä tapahtuma. Se järjestettiin ensimmäisen kerran vuonna 1990 lasten laulukilpailuna, mutta laajeni kattamaan myös uusien lastenlaulujen kilpailun. Tapahtuman järjestää Lasten Laulukaupunki r.y., ja se on Finland Festivals -yhdistyksen jäsen.


title: Lasten laulukaupunki

text: Lasten laulukaupunki -festivaali perustettiin vuonna 1990 lasten laulukilpailuna. Kilpailu keskittyi alusta asti lastenkulttuuriin ja toisin kuin samoihin aikoihin televisiossa alkaneessa Tenavatähti-kilpailussa, iskelmämusiikki rajattiin pois. Ensimmäisen kilpailun voittajiksi valittiin Pikkupääsky Katariina Lantto, Laulurastas Lotta Lepistö ja Lintu Sininen Mikko Sahla.


title: Lasten laulukaupunki

text: Ensimmäinen laulukilpailu pidettiin paikallisena, mutta seuraavana vuonna toiminta laajeni valtakunnalliseksi ja alettiin järjestää myös uusien lastenlaulujen sävellyskilpailua. Sävellyskilpailun taltiointeja esitettiin muutamana vuonna 1990-luvulla myös Yle TV1:ssä. Vuodesta 1996 alkaen sävellyskilpailun finalistit on koottu "Salossa soi" -kokoelmalevylle.


title: Lasten laulukaupunki

text: Nykyään Lasten laulukaupunki -festivaali kattaa myös musiikkiteatteria ja tanssiesityksiä. Festivaaleilla nähdään myös kansainvälisiä vieraita. Kaukaisimmat osanottajat ovat tulleet Egyptistä, Georgiasta, Turkista ja Ukrainasta asti.


title: Lasten laulukaupunki

text: Tapahtuman suojelijaksi on suostunut Eeva Ahtisaari.Valtakunnalliset ja kansainväliset


title: Genpei-sota

text: Genpei-sota () oli Japanissa vuosina 1180–1185 käyty Taira- ja Minamoto-klaanien välinen valtataistelu, jonka Minamoto-klaani voitti. Osapuolet olivat maan kaksi hallitsevaa samurai-klaania, jotka tukivat eri ehdokasta valtaistuimelle. Klaanit olivat kilpailleet vallasta jo parin vuosikymmenen ajan.


title: Genpei-sota

text: Ensimmäinen taistelu käytiin vuonna 1180 Ujissa lähellä Kiotoa, ja sota ratkesi Dan-no-uran meritaistelussa viisi vuotta myöhemmin.


title: Genpei-sota

text: Sodan jälkeen vuonna 1185 Minamoto no Yoritomo otti vallan keisareilta ja perusti shōgunaatin Kamakuraan. Tämä merkitsi Heian-kauden loppua ja Kamakura-kauden alkua.


title: 9793 Torvalds

text: 9793 Torvalds on Spacewatchin 16. tammikuuta 1996 löytämä asteroidi, joka kuuluu Marsin ja Jupiterin väliseen pääasteroidivyöhykkeeseen.


title: 9793 Torvalds

text: Asteroidi on nimetty jälkeenpäin Linus Torvaldsin, suomalaisen tietotekniikka-asiantuntijan mukaan. Torvalds tunnetaan parhaiten Linux-käyttöjärjestelmän ytimen alullepanijana. Ennen nimeämistään asteroidi tunnettiin tunnuksella 1996 BW4.


title: Fridmanin yhtälöt

text: Friedmannin yhtälöt ovat joukko yhtälöitä, jotka kuvaavat kosmologiassa kaikkeuden metristä laajenenemista homogeenisissä ja isotrooppisissa malleissa. Yhtälöt johti ensimmäisen kerran Aleksandr Fridman vuonna 1922


title: Fridmanin yhtälöt

text: Einsteinin kenttäyhtälöistä.


title: Papinristi

text: Papinristi on ortodoksisten ja luterilaisten pappien käyttämä arvomerkki.


title: Papinristi

text: Luterilaiset piispat käyttävät erillistä piispanristiä.


title: Papinristi

text: Alun alkaen papinristi oli kunniamerkki, joka myönnettiin ansioituneille papeille. Näin se on yhä Kreikan kirkossa ja eräissä pienemmissä paikalliskirkoissa. Venäjällä siitä tuli kuitenkin pappien yleistunnus, kun tsaari Pietari Suuri erehtyi kerran pyytämään siunausta papin asemesta diakonilta.


title: Papinristi

text: Tsaari harmistui erehdyksestä ja määräsi, että papeilla olisi oltava oma erillinen tunnuksensa, jottei moista enää sattuisi.


title: Papinristi

text: Tästä syystä Venäjän kirkossa papinrististä tuli Pietari Suuren aikana pappien yhteinen tunnus; tuolloin se sai oman erikoisen hahmonsa: hallitsevaksi yleismalliksi tuli kahdeksanpäinen slaavilainen risti, jonka kolmesta poikkipuusta ylin kuvaa Kristuksen pään päälle asetettua tekstiä ja alimmainen viistosti asetettu sitä tukea, johon jalat naulattiin; viisto asento kuvaa hänen oikealla puolellaan ollutta katuvaa ryöväriä, jonka puoleinen pää osoittaa ylös eli taivasta kohti, alas osoittava vasen pää taas kadotukseen joutuvaa, Kristusta herjannutta ryöväriä. Näiden papinristien yksityiskohtaiset muotoilut vaihtelevat tekijöittäin.


title: Papinristi

text: Osa ortodoksikristityistä kantaa kaulassaan ristiä muistutuksena Kristuksen uhrista. Samasta syystä myös jumalanpalveluspuvut on koristeltu tätä aihetta käyttäen. Siispä on luontevaa, että siitä tuli myös papiston tunnus.


title: Papinristi

text: Tavallisille papeille ja pappismunkeille kuului (ja kuuluu edelleen) hopeinen risti, mutta igumenit, arkkimandriitat ja piispat kantavat kultaista ristiä.


title: Papinristi

text: Tsaari Paavali I antoi vuonna 1797 käskykirjeen, jonka perusteella myös ansioituneet papit saivat oikeuden kantaa kultaristiä. Käytäntö vakiintui ja on edelleen voimassa; jo kauan ovat pastorin arvoiset papit saaneet kultaristin ennen rovastin arvon myöntämistä.


title: Papinristi

text: Nykyisin Suomen ortodoksisessa kirkossa käytössä oleva merkittävin ristimalli on piispainkokouksen hyväksymä; se on normaali latinalainen risti, jonka päällä ristiinnaulitun kuva on korkokuvana. Malli otettiin käyttöön 1920-luvulla, kun Suomen ortodoksista kirkkoa suomalaistettiin; liian venäläisinä pidetyt piirteet ja tavat haluttiin poistaa routavuosien aikana sattuneiden, jonkin sinänsä pienen asian nimenomaista venäläisyyttä korostamaan pyrkineiden ylilyöntien vuoksi; tosin isä mitrarovasti Sergei Okulov piti huolen, että liioitteluun ei menty: mm. joidenkin kiihkoluterilaisten vaade, että papinristin käytöstä luovuttaisiin kokonaan "sekaannuksen" välttämiseksi, onnistuttiin torjumaan. Samoin ns. hakaristiketju jota kansallistamisen nimessä vaadittiin kaikille, jäi lopulta harvinaiseksi. Nykyään piispainkokouksen hyväksymä latinalainen ristimalli on käytännön syistä harvinainen, ja nuorella papistolla on käytössä usein kahdeksanpäinen slaavilainen risti.


title: Papinristi

text: Huomattavana poikkeuksena papinristien kohdalla on igumenin ja igumenian risti: se on muuten samankaltainen kuin normaali papin kultaristi, mutta sen keskikohdassa on ristin taustalla pyöreä sädekuvio. Tällaiset ristit teetettiin Konevitsan igumenille ja Lintulan igumenialle. Valamon igumenille sellaista ei teetetty, koska katsottiin hänen tunnuksenaan olevan keisari Aleksanteri I:n lahjoittama ns. timanttiristi. Vakituisesti tätä ristiä käytti viimeksi Laatokan Valamon viimeinen igumeni, isä Hariton (Harisanf Dunafejev). Hänen seuraajansa eivät katsoneet itseään arvollisiksi kantamaan tätä ristiä vaan käyttivät tavallista kultaristiä. Kaikki kolme - isä Ieronim, isä Nestor ja isä Simforian - olivat ankaria askeetteja, joiden munkkikilvoitus ei hakenut mitään kompromisseja.


title: Papinristi

text: Viimeinen Laatokalta tullut igumeni, isä Simforian, sanoi kysyttäessä, että hän piti tätä käytäntöä osoituksena surusta vanhan kodin menetyksestä.


title: Papinristi

text: Valamon timanttiristi on nykyisin omassa erityissuojatussa vitriinissään Valamon museossa. Nykyisen johtajan isä arkkimandriitta Sergein mukaan risti on liian arvokas jokapäiväiseen tai edes juhlakäyttöön.


title: Papinristi

text: Kreikan kirkossa on tapana, että Suuren paaston aikana papit käyttävät puista papinristiä. Sieltä tapa on hiljalleen levinnyt muuallekin, joskaan virallista asemaa se ei ole saavuttanut. Suomeen ensimmäiset puuristit tulivat Kreikassa käyneiden pappien mukana ja otettiin käyttöön kaikessa hiljaisuudessa.


title: Papinristi

text: Vuoden 2012 piispainkokous antoi ohjeen joka lopettaa käytännön: jatkossa käytettäisiin paastonaikana vain myönnettyä ristiä tai sitten ei ollenkaan.


title: Papinristi

text: Patriarkat ja eräät hengelliset oppilaitokset myöntävät omilla perusteillaan ns. lahjaristejä, jotka voivat olla sinetillä tai muulla heraldisella kuviolla koristettuja. Tällaisen ristin voi saada myös pastorin arvoinen pappi; mm. ekumeeniset patriarkat ovat jakaneet omia lahjaristejään ulkomaan vierailuillaan. Nimikkeellä ei ole vielä virallista statusta; se vain ilmaantui erään tutkimuksen yhteydessä tutkimuksen tekijän käyttämänä selvennysilmaisuna. Tämän tutkimuksen yhteydessä ilmeni että ahkerimmin tätä tunnustusta oli jakanut Moskovan patriarkka Pimen I.


title: Papinristi

text: Koruristi on yleisortodoksinen kunnianosoitus ansioituneelle rovastille, arkkimandriitalle, igumenille tai igumenialle; mm. Lintulan luostarin edellinen johtajatar, äiti igumenia Marina, on saanut koruristin.


title: Papinristi

text: Koruristin muotoa ei ole määritelty millään tavoin, vaan jokainen niistä on yksilökappale.


title: Papinristi

text: Kaikista suomalaisista koruristeistä ehkä suurimmassa arvossa pidetään keisari Aleksanteri I:n Valamon isä igumeni Innokentille vuonna 1819 lahjoittamaa jalokivistä tehtyä ”igumeninristiä”.


title: Papinristi

text: Myös Valamon pitkäaikainen rippi-isä skeemapappismunkki isä Jefrem sai keisarillisilta rippilapsiltaan useitakin kallisarvoisia koruristejä, jotka onnistuttiin saamaan evakkomatkalle mukaan ja ovat Uuden Valamon museossa.


title: Papinristi

text: Perinteen mukaan koruristi kuuluu myös piispan jumalanpalveluspukuun; arkkipiispat pitävät sen lisäksi tai joskus asemasta enkolpionia eli Kristus-aiheista panagiaa; panagian ja enkolpionin käyttö on heidän ainoa jumalanpalveluspuvussa kannettava tunnuksensa.


title: Papinristi

text: Jokainen pappi saa hautaansa mukaansa papinristin; perinteen mukaan se on puinen tai sitten vanha ja kulunut hopeinen.


title: Papinristi

text: Arvokkaimmat papinristit, eritoten kultaristit, kulkevat usein perintönä sukupolvelta toiselle; esimerkiksi apulaispiispaksi valitun mutta ennen kuolemaansa vihkimättä jääneen isä katedraalirovasti Mihail Kasanskin täyskultainen kabinettiristi on nykyisin (2012) hänen tyttärenpuoleisella jälkeläisellään, joka palvelee (2007) Kuopion kirkkoherrana.


title: Papinristi

text: Luterilaisella kirkolla on oma papinristinsä; se on kaulaketjussa kannettava kreikkalainen risti, jota käyttävät etupäässä naispuoliset papit. Käyttöön se otettiin vuonna 1987. Luterilaiset piispat käyttävät omaa piispanristiään; se on normaali latinalainen risti ilman ristiinnaulittua, vain arkkipiispan ristissä on sädekuvio. Monet näistä risteistä ovat kuitenkin hyvin koristeellisia - periaatteessa jokainen niistä on yksilökappale.


title: Papinristi

text: Luterilainen piispanristi otettiin käyttöön 1800-luvun alussa kuningas Kustaa IV Aadolfin määräyksestä.


title: Papinristi

text: Jossain vaiheessa otettiin luterilaisessa kirkossa käyttöön eläkkeelle jääneen piispan tunnuksena ns. emeritusristi. Ensimmäisen julkistetun emeritusristin sai Helsingin piispa Eero Huovinen lähtiäisjumalanpalveluksessaan 31. elokuuta 2010.


title: Sykäräinen

text: Sykäräinen on kylä Toholammin kunnassa, Kokkolasta Viitasaaren suuntaan noin 90 kilometriä, tien numero 58 varrella. Kylän maisemaan kuuluu olennaisesti Lestijoki. Asukkaita Sykäräisessä on noin 500. Kylässä toimii monia yrityksiä mm. Finn Spring Oy.


title: Hätäkaste

text: Hätäkaste on uskonnollinen toimenpide, jossa mahdollisesti hengenvaarassa oleva kastetaan. Hätäkasteen saaja on usen vastasyntynyt, mutta hän voi olla myös kuolemanvaarassa oleva aikuinen, joka pyytää kastetta. Hätäkaste suoritetaan, mikäli pelätään, ettei pappia saada ajoissa paikalle. Hätäkasteen suorittaa yleensä lapsen vanhempien kirkkokuntaan kuuluva henkilö. Luterilaisen, ortodoksisen sekä katolisen kirkon oppien mukaan hätäkasteen voi tarvittaessa suorittaa myös muu kristitty, riippumatta siitä mitä kristinuskon suuntausta hän edustaa. Hätäkasteesta on aina ilmoitettava omaan seurakuntaan. Hätäkasteen jälkeen Suomen evankelis-luterilainen kirkko toimittaa hätäkasteen vahvistamisen. Ortodoksit puolestaan toimittavat mirhavoitelun sakramentin heti kun lapsi on voimistunut riittävästi. Hätäkaste tarvitaan, koska kasteella uskotaan olevan merkittävä rooli ihmisen pelastumisessa.


title: Hätäkaste

text: Hätäkasteen voi suorittaa kuka tahansa kirkon jäsen tai myös muu kristitty. Mikäli mahdollista läsnä tulee olla myös todistaja. Hätäkasteessa kastaja valaa vettä kastettavan päähän kolme kertaa ja sanoo:


title: Hätäkaste

text: Tämän jälkeen luetaan Isä meidän -rukous yhteen ääneen ja kastaja lausuu vielä Herran Siunauksen.


title: Hätäkaste

text: Pappi vahvistaa hätäkasteen. Hätäkasteen vahvistaminen on kiitosjuhla, ja se voi tapahtua kotona. Jos lapselle ei annettu nimeä hätäkasteessa, se annetaan vahvistamisen yhteydessä, ja jo annettu nimi voidaan muuttaa.


title: Hätäkaste

text: Hätätilassa voi ortodoksinen maallikko tai, ellei sellaista ole paikalla, joku muu kristitty suorittaa lapsen kastamisen. Tilanteen salliessa luetaan ensin rukouksia, mm. Isä meidän, jonka jälkeen kastaja valelee vettä kastettavan päälle kolmeen kertaan ja lausuu:


title: Hätäkaste

text: Kuka tahansa ei-katolilainenkin voi suorittaa hätäkasteen, kunhan kaste toimitetaan puhtaalla vedellä noudattaen kirkon aikomusta. Kastaja kaataa lapsen päälle hieman vettä ja sanoo:


title: Asuka-kausi

text: Asuka-kausi on ajanjakso Japanin historiassa. Se kesti noin vuodet 538-710 ja sai nimensä Asukan alueesta noin 25 km nykyisen Naran kaupungin eteläpuolella. Asuka- ja Kofun-kaudet muodostavat yhdessä Yamato-kauden.


title: Asuka-kausi

text: Noin vuonna 405 Japanissa otettiin virallisesti käyttöön Korean kautta saapunut kiinalainen kirjoitusjärjestelmä. 500-luvulla buddhalaisuus saapui Japaniin Kiinasta Korean kautta. Noin vuonna 607 perustettu Hōryū-ji on Japanin vanhin säilynyt buddhalainen temppeli. Tang-dynastian aikana kontaktit Kiinaan lisääntyivät suuresti: 600-luvulta asti Kiinan hovissa oli Japanin lähettiläs. Korean kolme kuningaskuntaa lähettivät Japaniin pappeja. Nämä tapahtumat mullistivat Japanin kulttuurin ja aloittivat sen pitkäaikaisen kiinalaisvaikutuksen.


title: Asuka-kausi

text: Asuka-kaudella Yamatosta tuli selkeästi keskusjohtoinen valtio, joka hallitsi Japanin saarten keskiosaa. Prinssi Shōtoku uudisti 600-luvun alussa merkittävästi Japanin hallintoa voimistaen keskushallitusta ja buddhalaisuuden asemaa. Hallintomalli sai vaikutteita myös Kiinasta tulleelta kungfutselaisuudelta. Shōtokun uudistuksia seurasivat 600-luvun puolivälissä Taika-uudistukset, jossa keisarin valtaa kasvatettiin edelleen aatelin kustannuksella. Uudistukset aloittivat "ritsuryō"-lakijärjestelmän synnyn.


title: Hallgrímur Helgason

text: Hallgrímur Helgason (s. 18. helmikuuta 1959 Reykjavík) on islantilainen kirjailija ja taiteilija.


title: Hallgrímur Helgason

text: Hänen ensimmäinen romaaninsa, Hella, ilmestyi vuonna 1990. Elokuva 101 Reykjavík perustuu Hallgrímur Helgasonin kirjoittamaan samannimiseen romaaniin, joka ilmestyi suomeksi vuonna 2000 Juha Peuran suomentamana. Helgason oli ehdolla Pohjoismaiden neuvoston kirjallisuuspalkinnon saajaksi samasta romaanista vuonna 1999.


title: Tetrahydrotiofeeni

text: Tetrahydrotiofeeni on heterosyklinen yhdiste, jonka kemiallinen kaava on CHS. Siitä käytetään myös nimiä "tetrametyleenisulfidi", "tiolaani", "tiofani" ja "tiosyklopentaani".


title: Tetrahydrotiofeeni

text: Tetrahydrotiofeeni on normaaliolosuhteissa olomuodoltaan helposti syttyvää, väritöntä nestettä, jolla tunnusomainen voimakkaan epämiellyttävä haju. Tetrahydrotiofeenin moolimassa on 88,2 g/mol, sulamispiste − 96,2 °C, kiehumispiste 119 - 121 °C, suhteellinen tiheys 1,0 g/cm (vesi = 1,0 g/cm), hajukynnys 0,001 ppm (0,004 mg/m), leimahduspiste 12 °C, itsesyttymislämpötila 200 °C ja CAS-numero 110-01-0. Tetrahydrotiofeeni ei liukene veteen, mutta liukenee useisiin orgaanisiin liuottimiin.


title: Tetrahydrotiofeeni

text: Tetrahydrotiofeeni muodostaa palaessaan rikkioksideja sekä reagoi voimakkaiden hapettimien kuten typpihapon kanssa.


title: Tetrahydrotiofeeni

text: Tetrahydrotiofeenia käytetään maakaasussa ja nestekaasussa hajusteena ilmaisemaan mahdollisia vuotoja.


title: Tetrahydrotiofeeni

text:
Lyhytaikainen altistus tetrahydrotiofeenille voi aiheuttaa vaikutuksia keskushermostossa.
Ympäristön kannalta tetrahydrotiofeeni on luokiteltu vaaralliseksi aineeksi.


title: Tetrahydrotiofeeni

text: Katso myös tiofeeni.


title: Sorin Sirkus

text: Sorin Sirkus on Tampereella toimiva nuorisosirkus. Se perustettiin vuonna 1985 kehittämään, ylläpitämään ja esittämään nuorten sirkustaidetta. Perusopetusta sirkustaiteessa Sorin Sirkus on antanut vuodesta 1993 alkaen.


title: Sorin Sirkus

text: Sirkuksessa on noin 250 oppilasta sekä neljä päätoimista opettajaa ja kymmenen viikoittaista tuntiopettajaa. Oppilaista koostuva esiintyvä ryhmä esiintyy isommissa ja pienemmissä tapahtumissa. Sorin Sirkuksen toimitilat sijaitsevat Tampereella Nekalan alueella Vihiojan kaupunginosassa.


title: Sorin Sirkus

text: Sorin Sirkus kuuluu Suomen Nuorisosirkusliittoon.


title: Sorin Sirkus

text: Vuonna 2010 Sorin Sirkus palkittiin lastenkulttuurin valtionpalkinnolla.